VOSA E NA DOLA NI KORONIVULI E NA BEQA YANUCA SECONDARY SCHOOL KEI NA RAVIRAVI NURSING STATION - Prime Minister Bainimarama - Prime Minister Bainimarama\nVOSA E NA DOLA NI KORONIVULI E NA BEQA YANUCA SECONDARY SCHOOL KEI NA RAVIRAVI NURSING STATION\nNi sa tiko na Vunisa na Tui Raviravi,\nNa Turaga na Tui Sawau,\nNa Turaga na Tui Rukua,\nNa Turaga na Tui Lawaki,\nNa Turaga na Tui Daga,\nNa lewe ni vanua o Beqa kei Yanuca,\nNa Qasenivuli kei na Gonevuli, kei\nKemuni na Cakacaka Vakamatanitu.\nAu vakavinavinaka vakalevu e na veikidavaki vakaturaga sa mai qaravi rawa e na vuku ni Matanitu .\nAu marautaka ni’u tiko rawa e na nomudou yanuyanu e na siga nikua ka dua talega na siga guiguilecavi dredre vei kemuni na lewenivanua o Beqa kei Yanuca e na kena mai dola na Koronivuli na Beqa/Yanuca Secondary, Raviravi Nursing Station, Rukua Solar Smart Grid kei na Bai ni Ua mai Dakuni.\nAu gadreva me’u taura na gauna oqo, me’u vakavinavinakataki kemuni na Turaga ni veiyavusa e na nomuni vakadonuya me mai duri edua na koronivuli e na nomuni yanuyanu me baleti ira na i sausauvou ni nodatou vanua turaga.\nAu gadreva talega, me’u vakavinavinakataki ira na iTaukei ni qele e na kena soli vakarawarawa na tiki ni qele ka dabe tiko kina na koronivuli oqo.\nE dodonu meda kila deivaki tiko ni nona vuli e dua na gone, e tiko kina na i tavi ni tubutubu, vanua, lotu kei na Matanitu. Kevaka e dua vei ira oqo e na sega ni qarava vinaka na nona i tavi me baleta na vuli, e na rawa ni yaco kina na luluqa ni rawaka, ka na vakila na kena revurevu na nomuni matavuvale, itikotiko vakoro kei na noda vanua lomani o Viti.\nE a mai tauyavu na koronivuli na Beqa/Yanuca e na yabaki 2010, ka tekivu e na dua na valenivuli e na koronivuli e koto e ra, na Rukua Raviravi Primary School.\nE a tekivutaki e na Fomu tolu mai vei ira e lewe 30 na gone mai na nodatou koronivuli e na primary e va e Beqa kei Yanuca, kei na lewe lima na kena qasenivuli, ka ratou vakavaletaki talega e na i tikotiko e ra, oya ni se tara tiko na veivale kei na valenivuli e na delana qo.\nE na yabaki sa oti, e na i karua ni macawa e na i matai ni wasewase ni vuli, a sa tokitaki cake mai kina na vuli e na Delana oqo, ka sa mai so tale na valenivuli vou e mai tara rawa, ka da mai soqo tiko kina e daidai e na kena dolavi na nodatou koronivuli vou qo.\nA mai tauyavu taumada na koronivuli oqo e na tiki ni sasaga ni Matanitu me kau vakavoleka mai na vuli vei ira na lewenivanua me veisemati ki na Duru Naba 9 ni Yavutu ni Veisau kei naToso ki liu – “Me ra vuli vinaka kece na lewe i Viti”.\nOqo na vakabauta ni Matanitu, ni vuli e na kauta mai na rarama me vaka, ni na rawa ni walia eso na leqa eda sotava tiko mai vakabalavu e na noda vanua.\nNa dei ni vakabauta qo e sa toqai talega ena Yavu ni Vakavulewa vou – ena kena vakabibitaki na nodra dodonu na gone, ka vaka kina na dodonu ni veika vakavuli: e na kena vakarawarawataki vei ira me ra vakaotia na nodra sasaga vakavuli, kei na kena laveti cake na i vakatagedegede ni veiqaravi vakavuli e soli vei ira. Ka sa umani kina na i tuvatuva ni vuli wale se Free Education mai vei ira na kalasi 1 me yaco ki na fomu 7 me tekivu ena yabaki mai oqo.\nOqo me i kuri ni so na veivuke era sa vakayagataka rawa tiko na noda gone, me vaka na i vodovodo ni basi ,lori se waqa; na i vola ni vuli soli wale (free textbook) e na primary, na veivuke e na valenivuli tara vou se ilavo ni vakavinakataki ni valenivuli (repair), kei na vuqa tale.\nNa i wasewase levu duadua ni uma i lavo ni Matanitu ni yabaki mai oqo (2014 Budget) me wasei kina dua na Minisitiri e wasei kina Tabacakacaka ni Vuli – e $541.5m me rawa ni vakavotukana kina na gagadre se tatadra ni Matanitu oqo.\nNi da raica na veivuke ni Matanitu, sa sega tale ni dodonu me qai dua vei ira na luveda me na vuli vakavo se biu vuli dole e na gauna oqo.\nAu gadreva me’u vakararamataki kemuni e na vica na tikina ka dodonu kina mo ni na vakauti ira mai kina na luvemuni ki na koronivuli me vakataki Beqa/Yanuca Secondary School.\nNa kena i matai, me vakamamadataka na nomuni i colacola na i tubutubu kei na dauniveisusu e na kena qaravi na vuli me vakatauvatani kei na kena e liu, e na nodra vakauti tiko yani vakayawa kina veikoro vakavavalagi. E sa kau mai vakavoleka vei keda na vuli me vakarawarawataka vei keda na veiqaravi, ka sa dodonu ga kina me da vakayagataka vinaka na veiqaravi oqo.\nNa kena i karua, oya na kena gadrevi me ra tiko volekati keda ga na i tubutubu o ira na luveda.\nE sa levu sara na uma i lavo sa vakayagataka oti na Matanitu e na kena vakatorocaketaki na koronivuli oqo me vaka na kena sa tara e 2 na valenivuli, 3 na vale ni qasenivuli, 2 na bure, na kena valenikana kei na kena vale lailai.\nAu vinakata mo ni kila, ni sega ga ni cava e keri na veivuke ni Matanitu. E sa tu tale e so na i tuvatuva me baleta na nomuni koronivuli, ia au kerea ga na nomuni veitokoni e na kena qaravi vakavinaka na cakacaka ni veivakatorocaketaki qo, na nodra maroroi vakavinaka o ira na luveda, kei na nodra maroroi o ira na liga ni veiqaravi se o ira na i Vakalesilesi Vakamatanitu.\nAu sa nuitaka ni na marautaki ka vakayagataki vakavinaka na i solisoli levu ni Matanitu qo kina nomuni vanua, e na vukudra na noda i solisoli, o ira na veisosomitaki vei keda e na veisiga ni mataka.\nB) Tikotiko ni Nasi Vou e Raviravi/Yanuca\nNikua e siga marautaki talega e na tikina vakaturaga ko Raviravi kei Beqa taucoko e na kena sa na mai dola tiko kina na itikotiko ni veiqaravi ni Nasi vou.\nE bucini na vakanananu me mai tara na vale ni wai e Raviravi e na loma ni vica na yabaki sa oti e na kena vakadeitaki ni gadrevi dina me dua na vale ni nasi me veiqaravi e na tikina ko Raviravi ka wili kina na yanuyanu ko Yanuca.\nE mani vakatututaki me sa tara e na yabaki sa oti, 2012 ka mani mai vakadaroi tale e na vuku ni kena vagolei na ilavo ni veivuke kina Yasayasa Vakara me ra vukei na wekada kara vakaleqai sara vakaca e na vuku ni waluvu.\nIo, e na yabaki oqo, 2013, e sa mai tara rawa na vale ni Nasi ka sa mai vakadinadinataki toka nikua e dua na sasaga yaga ni Matanitu sa i koya na kena kau vakavoleka mai vei kemuni na lewe ni vanua na Veiqaravi ni Tabacakacaka ni Bula.\nNa vale ni Nasi qo e Raviravi e na qaravi kemuni toka e rauta ni 900 na iwiliwili ni lewenivanua mai na 5 na koro ka wili kina na yanuyanu ko Yanuca. E rua tiko na kena secondary school, 3 na primary school, 1 na settlement ka 4 tiko na kena otela. E rua na koro ka rau wili tiko kina tikina o Sawau sa i Naceva kei Naseuseu e rau na qaravi talega e na Vale ni Nasi vou e Raviravi.\nSa vakavinavinakataki vakalevu na lewe ni Mataqali Matalevu e na nodratou solia vakarawarawa na nodratou tiki ni qele me mai tara kina na vale ni Nasi vou qo e Raviravi.\nSa vakavinavinakataki vakalevu talega na nodra cakacaka vata na valenivolavola ni Talai Veivuke e na Wasewase e Loma kei na Veitabana Vakamatanitu e na kena sa mai vakavotukanataki na sasaga yaga ni Matanitu qo e na nomuni qaravi vakavinaka na lewe ni vanua e na nodatou Tikina oqo.\nE rauta tiko ni $400,000 e solia na Matanitu me tara kina na Valeniwai vou qo. Sa koto na vakanuinui ni Matanitu ni na maroroi na Valeniwai vou qo kei na nona na maroroi talega na marama se turaga nasi ka sa na digitaki me mai veiqaravi eke.\nSa nuitaki ni da na marautaka na vei sasaga yaga ka sa mai vakavotukana tu nikua ka’u sa vakanuinui tu ni na noda vata na marau ni Siga ni Sucu kei na Tawase ni Yabaki me vaka e da sa vakanamata tiko yani kina qo.\nE na vica na mala ni vosa oqo e sa ka dokai kina vei au me’u mai dolava na Vale ni Nasi vou e na nodatou vanua.\n« GOVERNMENT COMMITTED TO PROTECT ISLAND FROM RISING BAU SEA LEVELS\nSPEECH AT THE OPENING OF THE RUKUA SMART SOLAR POWER PROJECT »


“Ni sa . . . Kaukauwa na Vosa ni Kalou” — Watchtower LAIBRI ENA INTERNET\n“Ni sa . . . Kaukauwa na Vosa ni Kalou”\n1 “Ni sa bula ka kaukauwa na vosa ni Kalou,” e vola na yapositolo o Paula. (Iper. 4:12, VV) Na cava e vakaibalebaletaka ena vosa oya o Paula? Na vosa ni Kalou, se itukutuku ena iVolatabu e dau mana vakalevu. Na vuku e tiko ena iVolatabu e kaukaua qai rawa ni veisautaka nona bula e dua me vinaka cake. Na vakacegu kei na inuinui e solia e dreti keda vua na Dausolibula, na Kalou o Jiova. Na itukutuku e tiko kina e rawa ni itekitekivu vei ira na tamata lomadina mera muria na sala e basika ina bula tawamudu. O koya gona, me vakilai na mana ni itukutuku oqo, meda vakayagataka na iVolatabu nida vunau vei ira.\n2 Wilika e Dua na Tikinivolatabu ena Gauna Veiganiti: Kena irairai ni levu na dautukutuku e dau tu tu yadua mera qai wilika nodra iVolatabu ena cakacaka vakavunau ena veivale. Vakaevei o iko, o dau cakava tale beka ga? Ni le levu era sega ni taleitaka na veitalanoa balavu, rairai sa lai nomu ivalavala kina mo solia ga na ivola, se o cavuqaqataka ga na tikinivolatabu. Oni uqeti kece na dautukutuku mo ni saga mo ni bau wilika e dua mada ga na tikinivolatabu ni oni kacivaka tiko na itukutuku vinaka, me rawa kina ni kilai ni noda itukutuku e yavutaki ena Vosa ni Kalou.\n3 E dina ni so ga e nodra ivakarau mera dau wilika na iVolatabu, ia e se rokovi tu ga vakalevu na iVolatabu. O ira mada ga na osooso era dau vakarorogo ena vica ga na miniti ni wiliki sara ga na itukutuku mai na Vosa ni Kalou. Ni wiliki vakavinaka qai vakamacalataki vakalekaleka e dua na tikinivolatabu veiganiti, e rawa ni tarai koya na vakarorogo na kaukaua ni vosa i Jiova. O rawa ni sema vakacava na iucu ni nomu vosa kei na nomu wilika e dua na tikinivolatabu?\n4 Tovolea Mada ena Soli iVoladraudrau: E laulau sara nona vakayagataka na tikinivolatabu e dua na ivakatawa dauveilakoyaki ena gauna e soli ivoladraudrau voli kina. E dau tawana tu na iVolatabu lailai ena nona taga. Ni solia na ivoladraudrau qai vakamacalataka vakalekaleka e dua na ulutaga, sega ni bera nona wilika sara e dua na tikinivolatabu e salavata kei na ulutaga oya. E rawa ni caka oqo ni tarogi ga, “Cava oni nanuma ena vosa ni yalayala veivakauqeti oqo?” qai tomana ena kena wiliki e dua na tikinivolatabu o sa vakarautaka rawa tu.\n5 Saga me nomu isausau mo dau wilika e dua se rua na tikinivolatabu vei ira kece na vakarorogo. Na kaukaua veivakauqeti ena iVolatabu ena dolava na sala vei ira e levu mera vakayarayarataki vua na Kalou.—Joni 6:44.


YacataFiji.Org: Friends of Yacata\nFriends of Yacata\nOqori na kedratou itaba e tolu nai tokani ka ra sa veivuke tiko ena sasaga ni veivakatorocaketaki e Yacata. Ko Ken na Manidia mai Kaibu enai matai ni taba. Ko Virginia kei na watina ko Casey, mai Sydney Australia, rau taba tiko kei Sai Lealea. Nai katolu ko Mike Smith ka taba tiko kei Mosese Volavola mai Yacata.\nA lako yani ki Yacata ko Virginia ni se yabaki 13 kei rau na nonai tubutubu ni se qai tauyavu tiko mai Kaibu ko Mr Johnson. E dau caka waqa fibreglass na tamana e Australia ka vakasea ena bisini nei tamana ko Mr Johnson. Eratou se tiko mai Kaibu na Rosa ena gauna se lako yani kina ki Yacata kei Kaibu ko Virginia. E vakauqeti Virginia me sema tale yani ka via cau ena vakatorocaketaki mai Yacata ena nona wilika ena dua nai vola tukutku ena waqavuka ka vuka tiko yani ki Viti. E wilika kina na vakacaca ni dua na cagilaba ka mositi koya sara. E rau vakabisinisi vakaveiwatini ka gadreva vakalevu me cau ena gaunisala eso ni vakatubu bisinisi kei na vakatubuilavo. E sa dikeva tiko eso na gaunisala ni vakatubuilavo me vaka na susu oni kei vakasala tale eso. E rau vinakata talega me rau la'ki Siganisucu ki Yacata ena yabaki 2006.\nKo Mike Smith e tiko e Niu Siladi ka sa kumuna tiko eso nai yaya ni koronivuli me vakauta yani. E a lesu mai Yacata o Mike ena yabaki 2005 ka gadreva sara me cau ena vukei ni vuli kei ira na kena gonevuli. E sa veitaratara tiko kei Sai Lealea o Mike me baleta na nona cau ni veivuke kina koronivuli mai Yacata.


Vakatekivu 43 | iVolatabu ena Internet | Vakadewa ni Vuravura Vou\nKarua ni nodratou ilakolako na tuakai Josefa i Ijipita, lako o Penijamini (1-14)\nSotavi ratou tale na tacina o Josefa (15-23)\nKanavata o Josefa kei ratou na tacina (24-34)\n43 Sa qai ca sara na dausiga ena vanua.+ 2 Ni oti na kedratou covuata eratou kauta mai Ijipita,+ e tukuna vei ratou o tamadratou: “Dou lesu, dou lai volia mai vakalailai na kedatou kakana.” 3 E qai tukuna vua o Juta: “E vakaroti keitou sara ga na turaga oya, ‘Dou na sega ni raica tale na mataqu vakavo ga ke tiko kei kemudou na tacimudou.’+ 4 Ke o soli taci keitou me keitou lako vata, keitou na lako sobu me lai volia mai na kemu kakana. 5 Ia ke o sega ni soli koya, keitou na sega ni lako sobu, ni tukuna vei keitou na turaga oya, ‘Ke dou sega ni kauti tacimudou mai, dou kua sara ni mai raica tale na mataqu.’”+ 6 E qai taroga o Isireli:+ “Na cava dou cakava kina vei au na ka ca qo ni dou tukuna vua na turaga oya ni tiko e dua tale na tacimudou?” 7 Eratou kaya: “A via kila sara ga na turaga oya na veika baleti keitou kei ira na wekai keitou, ni taroga, ‘Se bula tiko na tamamudou? E dua tale na tacimudou?’ keitou mani tukuna vua na ka kece qo.+ Me keitou kila vakacava ni na tukuna o koya, ‘Dou kauta sobu mai na tacimudou’?”+ 8 E qai tukuna o Juta vei Isireli na tamana: “Laiva na gonetagane me keirau lako vata,+ me keitou lako me rawa ni tou bula tiko kina me tou kua ni mate+—o keitou, o iko, kei ira na luvei keitou.+ 9 Au na vakadeitaka nona taqomaki.+ Ena noqu itavi, mo tarogi au kina. Keu na sega ni kauti koya lesu mai meu soli koya vei iko, au sa na valavala ca vei iko ena veigauna kece ga. 10 Ke keitou a sega ni lokuyara, keitou sa lesu vakarua tale mai kea.” 11 E mani kaya vei ratou o Isireli na tamadratou: “Ke sa va qori, dou qai cakava qo: Dou tawana na vua vinaka duadua ni vanua ena nomudou taga, dou qai kauta sobu vua na turaga oya me iloloma:+ eso na waiwai boivinaka,+ na denioni, na drega ni kau boivinaka, na kulinikau boivinaka,+ na vua ni pistajio,* kei na amodi. 12 Dou vakaruataka na levu ni ilavo dou kauta, dou kauta lesu tale ga na ilavo a vakasukai mai ena gusu ni nomudou taga.+ De a sega ni nakiti. 13 Dou lako, dou kauta na tacimudou, dou lesu vua na turaga oya. 14 Me lomani kemudou mada ga na Kalou Kaukaua Duadua ena mata i koya na turaga, me rawa ni sereka vei kemudou na tacimudou oya kei Penijamini. Ia o yau, keu rarawa kina, au na rarawa ga!”+ 15 Eratou mani kauta na iloloma na veitacini, eratou kauta tale ga na ilavo e vakaruataki, kei Penijamini. Eratou cavutu ratou qai lako i Ijipita, eratou lai tu tale ena mata i Josefa.+ 16 Ni raica o Josefa ni ratou lako yani kei Penijamini, a sega tale ni wawa ni kaya vua na turaga e dau raica nona vale: “Kauti ratou na tagane i vale, vakamatea eso na manumanu qai vakarautaka na magiti, ni ratou na kanavata kei au ena sigalevu.” 17 Sega ni bera nona cakava na turaga oya na ka e tukuna o Josefa,+ qai kauti ratou sara ina vale i Josefa. 18 Ia e tuburi ratou na tagane na rere ni ratou kau ina vale i Josefa, eratou kaya sara: “Tou kau mai eke ena vuku ni ilavo a vakasukai yani ena nodatou taga ena nodatou lako mai e liu. Qo era na qaqauraki kedatou, vakabobulataki kedatou, qai taura na nodatou asa!”+ 19 Eratou torova yani na turaga e dau raica na vale i Josefa ratou qai vosa vua ena icurucuru ni vale. 20 Eratou kaya: “Ni vosoti keitou neitou turaga! Keitou a lako dina mai ena imatai ni gauna me keitou mai voli kakana.+ 21 Ia ni keitou yaco ena neitou icili keitou dolava sara na neitou taga, me cava tale, sa tu na ilavo ena gusu ni neitou dui taga, na neitou ilavo kece.+ Ia qo, o keitou ga, keitou via kauta lesu mai. 22 Keitou kauta tale ga mai e levu tale na ilavo me keitou voli kakana kina. Keitou sega ni kila se o cei e biuta na neitou ilavo ena neitou taga.”+ 23 E qai kaya na turaga oya: “Sa donu. Dou kua ni rere. Na nomudou Kalou kei na Kalou i tamamudou e solia vei kemudou na iyau ena nomudou taga. Au sa taura oti na nomudou ilavo.” Oti oya e qai kauti Simioni yani vei ratou.+ 24 E kauti ratou sara ina vale i Josefa na turaga oya, solia vei ratou na wai me vui kina na yavadratou, solia tale ga na kedra na nodratou asa. 25 Eratou vakarautaka sara na iloloma+ nei Josefa ni sa na yaco yani ena sigalevu, ni ratou rogoca eratou na lai kana e kea.+ 26 Ni yaco yani i vale o Josefa, eratou kauta sara vua na nodratou iloloma e lomanivale, ratou qai davo vakatoboicu e matana ena qele.+ 27 Oti qori e tarogi ratou ke ratou bula vinaka tiko qai kaya: “Sa vakacava na tamamudou, na kenaturaga dou a tukuna? E se bula tiko?”+ 28 Eratou qai kaya: “Na nomuni tamata na tamai keitou e bulabula vinaka. E se bula tiko.” Eratou cuva ratou qai davo vakatoboicu.+ 29 Ni tacake o Josefa qai raici Penijamini na tacina, na luvei tinana,+ e kaya sara: “Qo na tacimudou gone duadua dou a tukuna vei au?”+ E kaya tale: “Luvequ, me lomani iko mada ga na Kalou.” 30 Ni sega ni kinoca rawa o Josefa na nona luluvu ena vuku i tacina, e vakusakusa yani i tuba me vaqara e dua na vanua me tagi kina. E mani curu duadua ina dua na rumu qai sorova i kea na tagi.+ 31 Oti oya e tavoi qai lesu yani ni sa tauri koya vinaka, e kaya: “Vakarautaka na kakana.” 32 Era vakarautaka sara vua, vei ratou tale ga, vei ira tale ga na Ijipita mera kana ga vakataki ira, ni sega ni rawa nira kanavata na Ijipita kei ira na Iperiu, qori e ka vakasevaki vei ira na Ijipita.+ 33 Eratou mai dabe yani e matana na tacina,* na ulumatua me vaka na nona itutu vakaulumatua+ me yaco sara vei koya e gone duadua, eratou mai veiwadravi toka yani ena kurabui. 34 E solia tiko ga na kena iwasewase mai na nona teveli vei ratou, ia e vakalimataka na ivotavota kei Penijamini me sivia na kedratou ivotavota na kena vo.+ Eratou kana, eratou gunu tiko ga kei koya me yacova ni ratou sa mamau.\n^ E dua na mataqali pinati boi malumu qai kamikamica na kena ikanakana.\n^ Ipe., “Eratou.”


Tukutuku nei Jemeni (Executive Chairman) – Fiji Pine Limited\nNi bula noqu ito, noqu itokani kei kemuni na mataveiwekani…,\nE dau sakitaki na itosotoso nida sa veitauriliga dina kei ira eda salavata tiko.\nNa veiwekani gona sa mai vauci vata tale kei ira na itaukei ni qele, sa mai rawa kina me qaravi vakatabakidua na Fiji Pine kei na Tropik, mani rawa kina e levu na isausau. Meu tei cavuta mada e lima.\nSa mai vuki na vakaloloma ni noda veipaini me “cokaidrauna”. Ena yabaki walu se qai oti qo, sa tea na Fiji Pine e sivia na 2 milioni na vunipaini e veiyabaki.\nE rua ga na kabani ena Ceva ni Pasifika, na Fiji Pine kei na Tropik, rau sa rawata na icovi ni Matabose ni Qaravi Veikau (Forest Stewardship Council, FSC). Na icovi qo e kilai e vuravura ni ivakadinadina ni ta kau vakayalomatua solisoli dredre sara. Qai ikuri tiko ni isausau qo ni Tropik sa rawata na icovi ena “100%”, koya e rawata ga e vica na kabani, ena ‘under a chain of custody’. E levu na kabani e vuravura e “veisola” nodra icovi.\nSa mai vakaduri na ivarovaro ni kau kei na volau vou duadua e ke e Drasa kei Wairiki mai Bua. Na ivarovaro ni kau e sega e sivita, wili kina na kena mai na matanitu torocake eso me vakataki Ositerelia kei Niusiladi. Na isausau levu duadua na kena moici na gacagaca ni ivarovaro makawa me ganita na kena iyaya vovou ena vuku vakaidinia.\nNa kabani e rua e sega na dinau, se sega mada ga na dinau mai vanuatani me saumi vakamalua. E dua tale na kena ivosavosataki, e tiko ga na dinau vei ira eda volivoli vei ira me saumi vakatotolo. Ena 8 na yabaki sa oti, a bini tu na dinau sega ni saumi rawa, ia nikua na kabani levu qo e dau qoqona e rauta ni $10 na milioni e veiyabaki, e dei vinaka tu vakailavo. E sega ni kainaki nida sivita na kabani tale eso, e sega, baleta ena veisaqasaqa qori kei na dua na noda itovo tudei, ni tabu na veiqati – eda sagā ga me uasivi na veika eda cakava. Ia ni soqoni na levu ni dinau nikua sa kune ni lailai sara na dinau – debt to EBITDA 0.75; current ratio 4.94, interest cover ratio 37, koya e kunekune dredre ena kabani lelevu, vakabibi ni vakayagataki ilavo tiko ena buli yavu (capital infrastructure).\nLewe lailai ga era kila ni sa mai yabaki dua veimama kena cau na Tropik ena rauta ni 5% ni livaliva ni noda vanua ena kena ivurevure talevi (renewable). Na isausau qo sa bau mamada kina na kaburaki kaboni kei na vakayagataki ilavo ni vanuatani, ni lailai na voli waiwai mai vanuatani. E tiko na tadra ni turaga Paraiminisita me valuti na draki veisau, ia sa veitokani kina na Tropik.\nI kemuni na wekaqu, e sega ni rawa niu vakayatuyatutaka na isausau kece ratou sa rawata noqu itokani vakacakacaka ena vukuda kece. Au vakabauta ga ni sa macala ena isausau e lima au sa cavuta ni sa cavuisaravi na noda kabani, eda sa vakanadakuya na malumalumu ni walu na yabaki sa oti meda sa kabani sakitaki nikua.\nKeitou dau susuga ena matacakacaka na rai kei na itovo eso me ratou sagā me ratou yacova. Qo e wili kina na yalodina, bula vakaivakarau, mamakutu na vaqara iwali, muria na ivakarau kei na icakacaka vivinaka, bulibuli, dei ena vakatulewa, &s. Ia e va na itovo eratou yavu dei ni isausau keitou sa rawata:\nTaukena dina – E dau mositi keitou na veiliutaki ena noda kabani ni yaco na lusi. Ni dau lusi na ilavo, sa vaka e yali saraga ena neitou taga. Neitou vakila gona ni keitou taukena dina na kabani sa mai lagilagi kina nikua na noda kabani.\nRaiyawa – Me vaka ni dau yabaki ruasagavulukarua qai matua na paini, e yaga na raiyawa ena bisinisi ni paini. E tau na lewa kece ena raiyawa. Sa laurai levu tu na vua ni raiyawa qori ena noda itukutuku vakailavo.\nQaravi na bisinisi ni Fiji Pine “vakabisinisi” sega ni vakapolitiki – Sa uasivi na veitokoni ni Matanitu kei na turaga Paraiminisita ena cakacaka ni paini, keitou sa vakamuduo sara kina. Ia, dina ni taukena na Matanitu na iwase levu ni Fiji Pine, na cakacaka ni Fiji Pine e veisiga, kei na kena tuvanaki, e qaravi vakabisinisi, me rawa ni veiqati kei na kabani tale eso e Viti kei vuravura. Oni sa vakadinadinataka oti ni neitou qarava vakabisinisi na noda kabani, sa mai tubu kina na ilavo e votai vei kemuni na itaukei ni qele, me yaga ena nomuni vakatorocaketaki.\nVeiwasei – Sa totoka vakaoti neimami veimaliwai na liga ni cakacaka. Ia ni sagai tiko meda tubu ka torocake, e yaga mera vakaicovitaki na neitou itokani me vaka nodra dui gugumatua. Keitou dau wasei ira na vetaicake kei ira na kena vo; dau vakamacalataka vakavinaka vei ira kece; vakasalataki ira ka tuberi ira mera torocake; qori sa ra vagumatuataki kina na matacakacaka kece mera sasaga cake. Na yaga gona ni veiwasei sa mai tubu kina na gugumatua kei na yalobolebole ena noda kabani. Na kabani se matanitu cava ga e dodonu me doudou ena veiwasei, me tini katoa kina.\nNa yavu gona qo sa mai veitarataravi kina ena walu na yabaki sa mai sivi nodra cavuikalawa na le 483, wili kina e so na kena jabeni, ena nodra gumatua, vuku vakabisinisi, yalomatua, qai vakalailai talega na kalougata.\nEna 2018 sa rawata kina na Fiji Pine Group na tubu umauma e $38.35 na milioni, ni bera ni musu na vakarautaki ni veikau (forest valuation), na vakayavui na isau (depreciation) kei na Bonisi ni Lisi (Lease Security Bonuses).\nEna vuku ni nodra veivakabauti na itaukei ni qele, e dau sauma vei ira na Fiji Pine Ltd e vica na milioni na dola ena ivakayaga ni veikau (levies), isau ni kau (stumpage) kei na rede ni qele (ground rent). Na ilavo qo e yaga vei ira na itaukei ni qele ena vakaduri bisinisi kei na veivakatorocaketaki.\nE sega wale ga ni saumi e veiyabaki na ivakayaga ni veikau, isau ni kau kei na rede ni qele, keitou sa sauma talega na Bonisi ni Lisi (Lease Security Bonus, LSBP) ena veiyabaki tekivu ena 2013. Sa baci tubu tale na Bonisi ena yabaki qo, yacova sara na $7 na milioni, mai kena isoqoni e $19 na milioni ena 6 ga na yabaki!\nNa bonisi qo e sega ni vu mai na dinau mai tuba se na veivuke ni Matanitu. Me vaka ni kabani taukeni vakamatanitu, keitou a tekivu ena walu na yabaki sa oti ena inaki me keitou rawati keitou, me kua na vakararavi. Na qaravi vakavuku ni Fiji Pine era sa mai tauca na vuana na itaukei ni qele vakasea.\nNa yabaki qo sa mai veivosaki vakavinaka na Matabose kei ira na itaukei ni qele vakasea, mani vakabau kina me vakayagataki tale e 70% ni bonisi ena sasaga lelevu eso ni itaukei ni qele. Na iyalayala ni vakacuruilavo qo me sivia na $20,000 na bonisi sa rawa. E votai vakatautauvata na kena vo.\nSa qai vakatau vei ira na itaukei ni qele se ra vakayagataki ilavo ena tara vale, vakatorocaketaki paipo ni wai kei na valelailai ena nodra itikotiko, voli misini se lori me yaga ena vakaduri bisinisi, voli waqa ni qoli kei na idini, redetaki se voli vanua ni caka bisinisi, se cava ga ena qai rawa kina na tubu. E rogoci kece na domo – ena vakabau ga na vakatutu ni vakayagataki ilavo nira duavata kina e sivia na veimama ni lewe ni mataqali.\nAu vakavinavinaka tale vei kemuni kece na neitou itokani, ena vakanuinui nida na veitauriliga tikoga.\nVinaka Vakalevu kemuni kece.\nMe vakalougatataka na Kalou na cakacaka ni paini.


1 Ka sa qai yaco ni ena ikatolunadrau onosagavulu katolu ni yabaki, era sa biuti Vanualala kina na Nifaiti kei na nodra mataivalu me ra la’ki valuti ira na Leimanaiti.\n2 Ka sa yaco ni ra sa mani vakasavi lesu tale na mataivalu ni Nifaiti ki Vanualala. Ia ni ra sa oca tu ga, era sa kabai ira mai e dua tale na nodra mataivalu vou na Leimanaiti; ka sa kaukauwa sara na nodra vala, ka ra sa mani taura kina na Leimanaiti na koro ko Vanualala, ka ra kauta vakavesu e vuqa ka vakamatea tale ga e vuqa na Nifaiti.\n3 Era sa dro yani na kena vo ka la’ki to vata kei ira na lewe ni koro ko Tenikamu; Sa koto na koro ko Tenikamu ena iyalayala ni vanua ki matasawa; ka volekata na koro ko Vanualala.\n4 Raica era sa yaviti na Nifaiti ena avuku ni nodra a la’ki valuti ira na Leimanaiti na nodra mataivalu; ia kevaka me a sega ko ya, ke ra a sega ni rawai ira ko ira na Leimanaiti.\n5 Ia, raica, ena toboki ira na tamata ca na lewa ni Kalou; ka ra na atotogitaki na tamata ca mai vei ira na tamata ca; ni sa i ira na tamata ca sa vakayavalati ira na luve ni tamata me ra vakadave dra.\n6 Ka sa yaco ni ra sa vakavakarau na Leimanaiti me ra kaba na koro ko Tenikamu.\n7 Ka sa yaco ni ena ikatolunadrau onosagavulu kava ni yabaki, era sa kaba kina na koro ko Tenikamu ko ira na Leimanaiti, me ra na taukena tale ga.\n8 Ka sa yaco ni ra a vakadrukai ka ra vakasavi lesu mai vei ira na Nifaiti. Ia ni ra sa raica na Nifaiti ni ra sa dro lesu na Leimanaiti, era sa dokadokataka tale na nodra kaukauwa; era sa lako yani ena nodra kaukauwa vakai ira ga ka taura tale na koro ko Vanualala.\n9 Ia sa vakayacori na veika kece oqo, era sa mate e udolu na tamata, vei ira na Nifaiti kei ira na Leimanaiti.\n10 Ka sa yaco ni sa oti yani na ikatolunadrau onosagavulu kaono ni yabaki, era sa mai valuti ira tale na Nifaiti ko ira na Leimanaiti; ia era sa sega ga ni veivutunitaka na ca era a vakayacora ko ira na Nifaiti, era sa ia tiko ga na caka ca.\n11 Ka sa sega ni rawa me vakamacalataka na yame, se me vola ka vakamacalataka rawa na tamata, na vakarerevaki ni vakadave dra kei na veivakamatei sa yaco tiko ena kedra maliwa na tamata, ko ira na Nifaiti kei ira na Leimanaiti; era sa vakaukauwataka na lomadra kecega, era sa taleitaka tiko ga na vakadavei ni dra.\n12 A sa sega vakadua na acaka ca levu vakaoqo ena kedra maliwa na kawa taucoko i Liai, se ena kedra maliwa na mataqali kece i Isireli, me vaka era sa kitaka na tamata oqo, me vaka na vosa ni Turaga.\n13 Ka sa yaco ni ra sa rawa na koro ko Vanualala ko ira na Leimanaiti, ni sa levu cake na kedra aiwiliwili mai na kedra iwiliwili na Nifaiti.\n14 Era sa rawa tale ga na koro ko Tenikamu ka vakasavi ira tani na lewena, era sa kauta vakavesu e vuqa na yalewa kei na gone, ka cabori ira me isoro vei ira na nodra akalou matakau.\n15 Ka sa yaco ni ena ikatolunadrau onosagavulu kavitu ni yabaki, era sa rarawataki ira sara na Leimanaiti ko ira na Nifaiti ni ra sa cabori ira na nodra yalewa kei na gone me ra isoro, era sa lako yani ena yalo cudrucudru ka valuti ira na Leimanaiti ka ra vakasavi ira tani kina mai na nodra vanua.\n16 A ra sa sega ni mai valuti ira tale na Nifaiti ko ira na Leimanaiti, me yacova na ikatolunadrau vitusagavulu kalima ni yabaki.\n17 Ena yabaki oqo era sa mai valuti ira kina na Nifaiti ena nodra mataivalu taucoko; ka ra sa sega ni wiliki rawa ni ra sa rui lewe levu.\n18 Ia me tekivu amai na gauna oqo ka lako yani era sa sega ni rawai ira tale na Leimanaiti ko ira na Nifaiti, sa tekivu me ra vaqeyavutaki mai vei ira na Leimanaiti me vaka na tegu sa cilava na siga.\n19 Ka sa yaco ni ra sa lako tale mai na Leimanaiti ka kaba na koro ko Vanualala; ka sa yaco e dua na ivalu kaukauwa sara ena vanua ko Vanualala, ka ra vakadruka kina na mataivalu ni Nifaiti.\n20 Era sa dro tani tale mai vei ira, ka lako ki na koro ko Poasa; ka ra a vorati ira vakaukauwa kina na Leimanaiti mai ke ya, era a sega ni vakadrukai ira kina ko ira na Leimanaiti, ia era a qai vakadrukai ira rawa ena ikarua ni nodra lako yani.\n21 Ia ena ikarua ni nodra lako yani, era a vakasavi ka vakamatei ena dua na veivakamatei levu na Nifaiti; era sa cabori tale me isoro na nodra yalewa kei na gone vei ira na kalou matakau.\n22 Ka sa yaco ni ra sa dro tale na Nifaiti mai vei ira ka ra kauti ira kece tale ga na lewe ni vanua, mai na veitauni kei na veikorokoro.\n23 Ia ko i au ko Momani, ni’u sa raica sa voleka me ra taura na vanua ko ira na Leimanaiti, au sa qai lako ki na delana ko aSimi ka kauta taucoko mai na ivolatukutuku sa maroroya tu kina ko Amaroni vua na Turaga.\niVakate. 6:5; 3 Nif. 9:9.


NA LAKO YANI 17 FOV - A ra sa toki tani mai na vanua - Bible Search\nNA LAKO YANI 16 NA LAKO YANI 18\nNA LAKO YANI 17\nEra didi na tamata mai Rifitimi ni sa sega na wai, 1-3. Sa vure cake na wai mai na vatu, 4-7. Era veivala kei na Amaleki, ka ra gumatua ni sa lave tu na liga i Mosese: era qai cakava na kenai vakananumi, 8-16.\n1A ra sa toki tani mai na vanua liwa ko Sini nai soqosoqo taucoko ni Isireli, e na nodra i lakolako, me vaka na vosa i Jiova, ka la'ki tiko mai Rifitimi: a sa sega na wai me ra gunuva ko ira na tamata. 2A ra sa veileti kina na tamata kei Mosese, ka kaya, Mo solia mai vei keimami na wai me keimami gunuva. A sa kaya vei ira ko Mosese, A cava dou sa veileti kina kei au? a cava dou sa vakatovolei Jiova kina? 3A ra sa viagunu wai maikea na tamata; a ra sa didivaki Mosese ko ira na tamata, ka kaya, E na cava ko sa kauti keimami cake mai Ijipita, me vakamatei keimami, kei na neimami gone, kei na neimami manumanu e yavai va, e na viagunu?\n4A sa tagi vei Jiova ko Mosese, ka kaya, A cava me'u kitaka vei ira na tamata oqo? sa vo e lailai me ra vakaviriki au e na vatu. 5A sa kaya vei Mosese ko Jiova, Mo lako yani e na matadra na tamata, ka kauta vata kei iko eso vei ira na qase ni Isireli; kei na nomu i titoko, ko a yavita kina na uciwai, mo kauta ga e ligamu, ka lako: 6Raica, ka'u na la'ki tu e matamu maikea e na dela ni uluvatu, mai Orepi; ia ko na yavita na vatu, ka na vure maikina na wai, me ra gunu na tamata. A sa cakacaka vakakina ko Mosese e na matadra na qase ni Isireli. 7A sa vakayacana na yasana ko ya ko koya ko Masa [A veivakatovolei], kei Meripa [A veileti], e na vuku ni nodra veileti na Isireli, ni ra sa vakatovolei Jiova talega, ni ra kaya, Sa tiko beka kei keda ko Jiova, se segai?\n8Sa qai lako mai na Amaleki, ka veivala kei Isireli mai Rifitimi. 9A sa kaya vei Josua ko Mosese, Mo digitaka vei keda eso na tamata, ka lako yani me veivala kei Amaleki: e na mataka ka'u na la'ki tu e na dela ni vanua-cecere, kei nai titoko ni Kalou e ligaqu. 10A sa kitaka ko Josua me vaka ka kaya vua ko Mosese, ka vala kei Amaleki: a ratou sa cabe ki dela ni vanua-cecere ko Mosese, ko Eroni, kei Uri. 11A sa yaco, ni sa dulaka tiko na ligana ko Mosese, sa qai gumatua na Isireli: ia ni sa vakasavuya sobu na ligana ko koya, sa qai gumatua na Amaleki. 12A sa bibi mai na liga i Mosese; a rau sa kauta e dua na vatu, me nonai tikotiko, a sa tiko kina ko koya: ia ko Eroni kei Uri, erau sa tabea na ligana, e dua vaka, ka dua vaka; a sa dei kina na ligana ka yacova na kena dromu na mata-ni-siga. 13Ia ko Josua, sa vakamalumalumutaki Amaleki, kei na nona tamata, e nai seleiwau. 14A sa kaya vei Mosese ko Jiova, Mo vola oqo e nai vola me nanumi, ka tukuna sara vei Josua: ni'u na vakawabokotaki Amaleki laivi mai na ruku i lomalagi, me kakua ni nanumi. 15A sa cakava e dua nai cabocabo-ni-soro ko Mosese, ka vakayacana ko Jiova-nisai: 16a sa kaya, Sa bubului ko Jiova ni na vala kei Amaleki ko Jiova e nai tabatamata kecega.


Generator ni Akaude ni findmypast ni Netflix 2020 - Hack donu\nNoveba 4, 2017\tMuduki tani\tMai vei exacthacks\nNetflix Premium Account Generator No Survey Free Download [Vakavoui 15 Jan 2020]:\nNetflix sai koya na launch ena 1997 by American company which have very special offers to watch any film or TV programs on demand. Sa ikoya na kabani rawa sara ka na vakarabailevutaka ena veiyasai vuravura sara ni lolo. We are bringing a very special app for you which will release your tension from monthly charges to watch your favourite programs. Sa ikoya oqo Generator ni Akaude ni findmypast ni Netflix 2020 and available no human verification or survey.\nSa gauna oqo ni Netflix 109 e milioni na dauvolivola e oka kina na 52 Million walega e Amerika ni ituvaki ni duavata. Era sa vakarabailevutaka na nodra kabani ena veiyabaki ka rawata ena bilioni mai nodra costumers.\nSa na rawa kina vei kemuni me vakatubura na akaude ni findmypast ni Netflix sega ni saumi na kena isau. Ia oqo eda sa vakavoui na mataqali kei na kena cakacaka vata tale mai 07 Me 2019. Kevaka o dau vakasaqara tiko sega ni saumi veiqaravi mo tovolea mo dua ga na gauna noda ivoli. Sa na rawa kina vei kemuni mo ni sarava na vuqa sara na veimataqali veivakamarautaki ga o ni gadreva sega ni vakayagataka sara mada ga 1 na sede.\nWe have added all safety features in our free Netflix Account And Password Generator 2020. E sega ni dua na leqa me ra vakayagataka kina na noda apk, io qai daramaka na ka o ’ ka via taura e dua na don ni ririkotaki ’ bokoca rawa na nomu akaude ni findmypast ni bera na kena vakayagataki e. Eda bulia e ga noda o ira era sega ni taleitaka na veiqaravi sau levu oqo.\nSa kena gauna me ra na rawata na nomu parokaramu vata kei na sega ni dua na sausaumi vakavula ka sega ni vakarautaka na itukutuku ni nomu kadi ni dinau. Eda dau tovolea me kunea e dua na ka vou ka yaga vei ira na noda vakayagataka. Na veiqaravi vakaoqo e ivakaraitaki ni noda kenadau ka vakarautaka sa na oti na dredre sara na cakacaka ni vica na vula. O na rawa talega ni cici oqo veiqaravi ena ena nomu misini lalai ni android.\nGenerator ni Akaude ni findmypast ni Netflix 2020 Vakayagataki:\nE sega ni dredre me lavetaki mai neitou mataveilawa (ExactHacks.com). Lavetaka ga na noda Generator ni Akaude ni findmypast ni Netflix 2020 ni vakacavari e dua na vakadidike rawarawa ka galala vata kei na nomu itukutuku dina se wilika na noda tabana Na ivakarau me lavetaki if you do not want share your real info. Ni oti na lavetaki vakatikora e ka vakacuruma na nomu matailalai ni Akaude ni Netflix vou me vaka na imeli/yaca vakayagataki kei na vosanicuru. Qai digia na pakete ni lewenilotu e dua vei ira ( 1 Vula, 3 Vula, 6 Na vula se 12 Vula). Kei na toso na “Ena vakavurea na” bulukau ni me vaka ni rawa ni o raica ena koto e ra na iyaloyalo. Ni bulia na nomu curu ni akaude vou kei na galala me sarava na nomu vakaraitaka ni TV favourite se na filimu me vaka ni o vinakata.\nNetflix Premium Account And Password Generator 2020 Iyaya:\nKo ni sa galala vata kei na noda generator na ririko baleta ni rawa ni da ’ ka guilecava noda vakayagataki ’ veitaqomaki ni % s, so that’s why we added anti-ban script and proxy protection system in our product. E sega ni yalani ki na tauyavutaka se hack na akaude ni findmypast me baleta na Netflix. Iko rawa vakavurea na pakete ni lewenilotu ni ka o vinakata me vakataki 1 vula me 12 vula. Na nomuni talega na digidigi mo bokoca laivi na nomu pakete ni o gadreva. Sa tu na ivakatakilakila ni auto vakavoui ena noda parokaramu. E na sega ni rawata na ban se boko me yacova ni o sa bokoca kina mai na nomu misini lalai. Marau!\nIWasewaseNa duru ivakatakilakila Idini ni livaliva Na akaude ni findmypast\nIvakatakilakilaFree Netflix Account Generator 2018 Netflix Account Generator For Android Generator ni Akaude ni findmypast ni Netflix 2018 Sega ni dua na vakadidike\nIyaya ni ivalu cecere na ilavelave CD qito bibi Generator\nMarcelino e kaya o:\nJanueri 27, 2018 ena 2:12 Au na\nAu sega ni vakabauta ni sa vakasakiti. Vinaka vakalevu\nSherri e kaya o:\nMaji 18, 2018 ena 1:22 Au na\nE a kauti au na sega ni mudu me kunei kina e dua na cakacaka Netflix nabavuni ni generator na ivakarau ka sa sega ni gadrevi vei au me saumi kina na laiseni.\nMox e kaya o:\nMaji 25, 2018 ena 10:12 Au na\nAu na das una gran cantidad de dinero para comprar gratis. 😀\nBreckin e kaya o:\nEpereli 19, 2018 ena 5:42 ni PM\nKunea e dua sara ga ni cakacaka tiko ka na lolo na parokaramu ni Netflix vakataki Generator Code findmypast ena Netflix e dredre sara ga. Ia e a kaukauwa sara na veivakauqeti me cakava.\nسریال NI رایگان NI دانلود e kaya o:\nEpereli 30, 2018 ena 10:05 ni PM\ntanks me baleta na duru … vinaka sara\n単身 e kaya o:\nMe 1, 2018 ena 5:55 ni PM\nBalaji e kaya o:\nMe 2, 2018 ena 1:16 Au na\nOilei mudremudre. Vakavinavinaka\nMe 2, 2018 ena 2:44 Au na\nCe générateur de compte incroyable ni est ni Netflix ni Promium.\nNoa e kaya o:\nMe 7, 2018 ena 10:01 ni PM\nEna gauna oqo au sa galala sala vakavinavinaka\ngallantly e kaya o:\nJune 13, 2018 ena 5:18 Au na\nLevu na duru.\nEmma loloma e kaya o:\nEpereli 23, 2019 ena 1:46 Au na\nAu a vakayagataka na nomu generator ni netflix me tekivu mai na iotioti 6 vula ia ena gauna oqo ni na sega ni dolava, vinaka vukei au. Vakavinavinaka


Meda Maqosa Tiko ga ena Cakacaka Vakaitalatala—Vakayagataka Vinaka na Taro\nVUNA E BIBI KINA: Na “nanuma ni loma ni tamata e vaka na wai titobu,” ia na taro e vaka na vokete me takiva mai. (Vvb 20:5) E veiuqeti na taro meda kila kina na nodra vakasama na vakarorogo tiko. E dau yaga na isaunitaro va qori ena ka meda tukuna lesu vei ira. E dau maqosataka o Jisu na nona taro. Eda na vakatotomuri koya vakacava?\nTaro vakavure vakasama. E taroga veitaravi o Jisu e vica na taro vakavure vakasama me kila nodratou rai na nona tisaipeli. (Mac 16:13-16; be 238 ¶3-5) Na taro vakavure vakasama cava o na rairai taroga?\nTaroga na taro e rawa ni saumi. Ni vakadodonutaka tiko o Jisu na nona rai o Pita, e taroga na taro, e tukuna tale ga na ka e rawa ni kena isau, me vukei Pita me kila na ka me cakava. (Mac 17:24-26) Na taro cava o na rawa ni vukea kina e dua me kila na ka me cakava?\nVakavinavinakataki ira. Ni “sauma vinaka sara ga” na vunivola e dua na taro, e vakavinavinakataki koya o Jisu. (Mar 12:34) Ni dua e sauma na taro, o na vakavinavinakataki koya vakacava?\nDau veidokai. E sega vei keda na lewa me vakataki Jisu. Dodonu gona meda dau dokai ira na itabaqase, ira eda sega ni veikilai, kei ira na veiliutaki.—1Pi 2:17.\nSARAVA NA IMATAI NI IWASEWASE NI VIDIO CAKAVA NA CAKACAKA A CAKAVA O JISU—VEIVAKAVULICI, SAUMA NA TARO E TARAVA:\nSa donu tiko na itukutuku, ia na cava ga e sega ni vinaka kina na iwalewale ni veivakavulici qo?\nNa cava e sega ni vinaka kina meda vakamacala wale ga?\nSARAVA NA IKARUA NI IWASEWASE NI VIDIO, SAUMA NA TARO E TARAVA:\nE maqosataka vakacava na tacida na nona taro?\nCava eso tale na iwalewale ni nona veivakavulici eda rawa ni vakatotomuria?\nE yaga vakacava na noda vakavulici ira eso tale? (Lu 24:32)\niMeli iMeli Meda Maqosa Tiko ga ena Cakacaka Vakaitalatala—Vakayagataka Vinaka na Taro


Baqe Thai vakalewena na kena vakayagataki na blockchain\nThailand ’ s Krungsri baqe e dua na cakacaka ni kauveilatai na iyalayala ni vanua ka ra dau vakayacori vakavinaka “ena dua na ka ni na sekodi” vata kei na dua na baqe mai Singapore vakayagataka e dua na blockchain.\nVakayagataka na tekinolaji oqo ena veisiga ni mataka na vakatara na baqe ni Singapore, Mitsubishi, ka rairai tale na kabani me “tomana na vakavinakataka cake na kena liquidity ni lewai ni efficiency kei na vakalailaitaka na nodra isau” na baqe ka kaya.\nImatai crypto bai ilavo tavoca e Ositerelia\nOsiterelia ’ s koroturaga yadua sa tavoca na matanitu ’ s imatai raimatua tiko cryptocurrency bai ilavo me baleta na investors ni Veikauyaki.\nTom Surman, ira na tauyavu kei na dairekita ni na yavutaki-Ositerelia ni lewai ni kabani, kaya o koya:\n“Eda ’ vaqo dokadoka me dua na imatai ni ilavo ni Veikauyaki ni tekinolaji ni cryptocurrency kei na blockchain vakarautaki tu me vaka e dua na vakaduri ni yacova na tekenolaji gagata yadua na kai Ositerelia. "\nMe vaka na Surman, ena gauna e vuqa era vakasaqara tiko me ra taura na gauna cryptocurrencies, e vakataotaka tiko na lailai ni kena vakamisini e vuqa vei ira mai na lade na wai ni ilavo livaliva.\nJapani vakacakacaka vakatolu na GMO na qiqi yani miner ni Bitcoin ni 7nm\nE vakarautaka na Japani sa vakatolu GMO Initaneti me qiqi yani e dua na misini ni kamusu ni Bitcoin yavutaki ena chips ni 7nm na yabaki e muri oqo.\nE kaya na kabani e sa launching na na miner vou ni B2 ena ika 6 ni June kei na kakavidavida veivakamarautaki me voleka ni da muria, ka a tekivu ena Okotova.\nE kaya na kacivaka na iyaya e dodonu me vakarautaka na levu ni ivakatagedegede ni hashing na kaukauwa vata kei na gagadre lailai ni livaliva.\nCoinbase acquires crypto isau Paradex & ituvatuva me solia na veiqaravi ena taudaku ni keda\nCoinbase, na vatavata ni crypto na isau e levu duadua e Amerika, sa rawati na vatavata ni isau decentralized Paradex.\nParadex e dua na veiqaravi e na icaba-ki-na icaba e solia tu vei ira era vakayagataka na kaukauwa me veisautaka na cryptos vakadodonu sara ga mai na nodra wallets tiko ka sega ni vakayagataki kina na centralized na veiqaravi me vaka na Coinbase, Gemini, kei na so tale. Sa, o ira era vakayagataka sa dodonu iko taucoko ki na nodra tokens kei na koroturaga kei fiat.\nItuvatuva ni Coinbase me ra cakava eso na vakataucokotaki ki na tekinolaji ka tavoci ni Paradex ni veiqaravi vei ira na kasitama ena taudaku kei Amerika.\nKabani ni itikina Czech igu me ra ciqoma na sausaumi ni Bitcoin\nE dua na kabani levu duadua ni kasi vakayago ena na Czech Republic, Plynárenská ni Pražská, sa kacivaki na ituvatuva me ra ciqoma na Bitcoin ena vula ka tarava.\nNa kabani ni igu sa ikoya na kabani duadua ga ena kabani ni kalawa vakaoqo.\nEna gauna oqo, Iyaya ni livaliva ni plynárenská ni Pražská sivia 420,000 vei ira na kasitama ena kasi.\nSa oti na duru:Blockchain News 23.05.2018\nTarava na duru:Blockchain News 25.05.2018


Raica talega na Pacisepa; Same, Na\nE dua na tui ni Isireli makawa ena Veiyalayalati Makawa.\nO Tevita e luvei Jese ena mataqali i Juta. O koya e dua na cauravou yaloqaqa ka a vakamatea e dua na laione, dua na bea, kei na tuwawa ni Filisitia o Koliaci (1 Samu. 17). A digitaki ka lumuti me tui Isireli ko Tevita. Me vakataki Saula ena nona gauna ni bula vakauabula a cakava eso na ivalavala ca bibi, ia, erau duidui ga kei Saula baleta o koya a yaco dina mai vua na yalo bibivoro. A mani kunea kina ko koya na veivosoti, vakavo ga ena nona labati ko Uraia (V&V 132:39). E rawa ni wasei vaka va na nona bula: (1) mai Peceliema, na vanua a dau vakatawa sipi voli kina (1 Samu. 16–17); (2) ena nona itikotiko na Tui ko Saula (1 Samu. 18:1–19:18); (3) ni vuni voli (1 Samu. 19:18–31:13; 2 Samu. 1); (4) ni Tui Juta mai Epironi (2 Samu. 2–4), e muri ni tui vei ira kece na Isireli (2 Samu. 5–24; 1 Tui 1:1–2:11).\nNa nona ivalavala ca ko Tevita ni veibutakoci vata kei Pacisepa a tarava mai e vuqa na kalouca ka vakaimawe sara vakalevu ena iotioti ni ruasagavulu na yabaki ni nona bula. A yaco na bula sautu ena vanua taucoko ena nona gauna ni veiliutaki, ia a kune rarawa ko Tevita me isau ni nona ivalavala ca. A dau yaco vakawasoma na veilecalecavi ena loma ni matavuvale, a yaco sara kina na veisaqasaqa e matanalevu ena vukudrau ko Apisalome kei Atonija. Na veika eso oqo sa vakayacori ga kina na veika sa tukuna ko Necani na parofita ni na yaco vei Tevita ena vuku ni nona ivalavala ca (2 Samu. 12:7–13).\nE dina ni yaco na veika dredre oqo, ia na nona gauna ni veiliutaki ko Tevita e gauna vakasakiti duadua ena itukutuku kei Isireli, baleta ni (1) a vakaduavatataka na veimataqali ki na dua na matanitu, (2) a rawata na kena taukeni na vanua ka sega tale ni dua na kena veiba, (3) a yavutaka na cicivaki ni matanitu ena lotu dina me rawa ni yaco kina me lawa kei Isireli na loma ni Kalou. Ena vuku ni veika oqo, a qai kilai kina ena veigauna e muri na gauna ni veiliutaki nei Tevita me itabayabaki koula ena vanua ka mataqali vata kei na veitabayabaki lagilagi cake ni sa lako mai kina na iVakabula (Ais. 16:5; Jere. 23:5; Isi. 37:24–28).\nNa bula nei Tevita e vakaraitaka na kena gadrevi vei keda kece na tamata me da na ivalavala dodonu tikoga ka vosota me yacova na ivakataotioti. Ni se cauravou gone, a dau tukuni ni o koya e dua na tamata sa vaka na yalona na Turaga, (1 Samu. 13:14); ni sa tamata bula, sa dau vosa ena veivakauqeti ni Yalo ka taura e vuqa sara na ivakatakila. Ia a sauma e dua na isau bibi sara ni nona talaidredre ena ivakaro ni Kalou (V&V 132:39).


Ni Duidui na Rai | iVakasala ena Vuvale\nWILIKA ENA VOSA Afrikaans Albanian American Sign Language Amharic Arabic Armenian Azerbaijani Belize Kriol Bislama Boulou Catalan Cebuano Chichewa Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Croatian Czech Danish Dutch English Estonian Faroese Finnish Fon French Georgian German Greek Hebrew Hiligaynon Hungarian Iban Iloko Indonesian Italian Japanese Kazakh Kikamba Kinyarwanda Kirghiz Korean Lingala Lithuanian Macedonian Malayalam Mambwe-Lungu Myanmar Norwegian Oromo Persian Polish Portuguese (Brazil) Punjabi Romanian Romany (Macedonia) Romany (Macedonia) Cyrillic Russian Sango Serbian (Cyrillic) Serbian (Roman) Seychelles Creole Shona Sinhala Slovak Slovenian Spanish Sunda Swahili Swedish Tagalog Tatar Telugu Thai Turkish Ukrainian Vietnamese Yoruba vakaViti\nNi Duidui na Rai\nE sega ni ka rawarawa ni duidui na ka drau taleitaka vakaveiwatini, ivakarau, se nomudrau itovo. Ia eso na ka ena rawa ni duidui kina nomudrau rai me vaka qo:\nGauna e vakayagataki vei ira na weka\nCava o na cakava ke duidui na rai i watimu me baleta na tikina qori?\nNi tautauvata na ka drau taleitaka, sega ni kena ibalebale ni drau sa tautauvata ena ka kece. Levu na veiwatini ke tautauvata na ka rau taleitaka, ena rawa ni duidui nodrau rai ke okati kina eso na vakatulewa bibi.\n“Au susu ena vuvale e veimaliwai vakalevu. Ena muanimacawa, keitou na gadivi ratou na wekai keitou. Qori na ka ratou sega ni matau kina na vuvale i watiqu. E duidui gona neirau rai me baleta na levu ni gauna e vakayagataki vei ira na wekai keirau, se na gauna ni veivosaki ena talevoni.”—Tamara.\n“E duidui na sala keirau tuberi kina kei watiqu me baleta na vakayagataki ni ilavo. Na imatai ni vica na vula ni neirau bula vakawati, keirau veiba vakavica me baleta na ilavo. E taura toka e dua na gauna me wali na leqa qori.”—Tyler.\nE rawa ni duidui nodrau rai e le rua me baleta na irairai ni vanua. Ena duidui tale ga va qori nodrau rai na veiwatini me baleta e dua na ka rau sega ni duavata kina.\nSega ni wali ni leqa nomu vakuai iko ena dua na ka. Kena ivakaraitaki, vakacava ke tauvimate nona itubutubu o watimu qai vinakati me qaravi? Vakacava ke vinakata o kemu isa na vakaluveni, ia o sega ni duavata kina? *\n“Taura toka e dua na gauna neirau veivosakitaka na vakaluveni. Levu na gauna ena vakasamataka tu ga o watiqu, e vakavuna me keirau sega ni duavata kina. Au sega tale ga ni via vakamalumalumu kina.”—Alex.\nSega ni vakatautaki na bula vakawati ena duidui rai. Era kaya eso na kenadau, ke so na veika bibi drau sega ni duavata kina vakaveiwatini mo cakava ga na ka e donu vei iko, ke okati mada ga mo veisere kina. Ia qori e vakaraitaka ni o kauaitaka ga nomu rai, sa sega ni bibi nomu yalayala vua na Kalou ni o na kabiti watimu tiko ga se mani cava e yaco.\nRaica vakabibi nomu bubului ni vakawati. Qori ena vukei kemudrau mo drau cakacaka vata, drau walia tale ga na leqa.\niVakavuvuli Vakaivolatabu: “Na ka sa vauca vata na Kalou me kua ni tawasea na tamata.”—Maciu 19:6.\nCakacakataka rawa. Kena ivakaraitaki, vakacava ke vinakata o kemu isa me vakaluveni, ia o sega ni duavata kina? E vinaka me nanumi toka e vica na tikina qo:\nE vakacava na qaqaco ni nomudrau bula vakawati?\nDrau rawa ni qarava na itavi ni susu gone?\nVakarautaka na kakana, isulu, vale, levu tale ga na ka e okati kina.\nRawa ni drau veiraurautaka na cakacaka, vuvale kei na so tale na itavi?\niVakavuvuli Vakaivolatabu: “O cei vei kemuni e via tara e dua na valececere ena sega ni dabe mada me cakacakataka na kena isau?”—Luke 14:28.\nDikeva vinaka na ka kece e vauca na vakatulewa qori. Ena rawa ni o walia na duidui drau sega ni duavata kina. Kena ivakaraitaki, ke sega ni duavata o kemu isa ena vakaluveni, e rawa ni vakasamataka na taro va qo:\n‘Keu kaya niu sega ni via vakaluveni, kena ibalebale niu sega sara ga ni vinakata, seu sega ga ni vinakata ena gauna qo?’\n‘Au vakatitiqataka niu na dua na itubutubu vinaka?\n‘Au rerevaka ni na sega ni kauaitaki au o watiqu?’\nEna yasana adua, na isa ni vakawati e vinakata me vakaluveni me vakasamataka toka na taro qo:\n‘Drau sa tu vakarau mo drau colata na itavi vakaitubutubu?’\n‘E veirauti na ilavo mo drau susugi luvemudrau kina?’\niVakavuvuli vakaivolatabu: “Ia na vuku mai cake. . . e yalorawarawa.”—Jemesa 3:17.\nRaica na veika vinaka me baleti kemu isa. E rawa ni duidui nodrau rai e le rua me baleta na irairai ni vanua. Ena duidui tale ga va qori nodrau rai na veiwatini me baleta e dua na ka. Kena ivakaraitaki, na sala me vakayagataki kina na ilavo. Ke dua na ka drau sega ni duavata kina, rawa ni drau veivosakitaka e dua na ka drau tautauvata kina.\nNa isausau cava drau duavata kina?\nO na doka vakacava nonamudrau dui rai?\nMe vinaka na bula vakawati, vakacava rawa ni dua vei kemudrau se o kemudrau sara ga mo drau veisautaka nomudrau rai?\n“Keirau kila ni na sega ni tautauvata tu ga na ka keirau nanuma se cakava. Ena vinakati me keirau doka na neirau dui rai. O na vakila tiko ga na marau ke o vakaliuci ira eso tale.”—Nayeli kei watina o Gabriel.\n^ para. 14 Na veika bibi qori e dodonu me veivosakitaki ni bera na vakamau. Toso na gauna ena rawa ni basika na veika tawanamaki, se veisau na lomana e dua na isa ni vakawati.—Dauvunau 9:11.\nSagai me Wali na Duidui\nO dau vakila ni o sega ni rawa ni bula vata kei watimu?


NZ Day Hiking Brochure: Fijian by New Zealand Mountain Safety Council - Issuu\nna veivanua ena tautuba kei Niusiladi Taubale Leleka/Taubale ni dua na siga Taura e dua na gauna ni vakacegu ena lomanivanua ka veitaratara kei na veika bula. Marautaka e so na vanua vinaka duadua ni taubale leleka kei na taubale ni dua na siga e Niusiladi ka vakadinadinataka ni so na ka vinaka duadua era lako mai vakaioloolo lalai. E rawarawa ni da yaco kina, rauti ira vinaka na matavuvale, ka na rawarawa sara na kedra vakaciqiri ki na nomu i tuvatuva ni gade – e tiko na ka e ganiti keda yadudua. Mai na vualiku sara e cake ki na boto ni ceva sara e ra, ena loma ni veikau taukei lalai kei na veikau makawa lelevu ka wavolita na veibaravi sukusukura, e kalougata sara ko Niusiladi ni tiko kina e vuqa na veivanua ni taubale leleka kei na taubale ena dua na siga tawaguilecavi rawa. Ni se bera ni ko lako yani ki tuba, vakayagataka na i dusidusi oqo me vukei iko mo tuvana vinaka ka vakavakarau ki na dua na gauna totoka.\nDigitaka donu na i lakolako\nTuvana na nomu i lakolako\nEra vuqa na vanua ni taubale leleka kei na taubale ni dua na siga e Niusiladi – e vuqa vei ira oqo era vakayagataka na veigaunisala torocake na kedra vakatagedegede ka rawarawa ka ra makataki ena maka roka ni moli, ia e so era takosova na veivanua dredre e so ka sega kina na gaunisala se na maka, ka gadrevi iko mo rawa ni vukei iko vakataki iko. Ni se bera ni ko lako, e na daumaka mo digitaka rawa e dua na taubale lekaleka se taubale ni dua na siga ka rauti iko vinaka se o ratou na nomu i lawalawa. Mo raica vinaka na balavu ni taubale kei na gauna ena taura, na levu ni gauna e tiko vei iko, na i vakatagedegede ni tuvaki ni yagomu ka vaka kina na i sulu kei na i yaragi donu. Kevaka ko sega ni kila vakavinaka sara na veika oqo, mo taroga e dua na vakailesilesi ena Tabana ni Maroroi ni Veikabula (Department of Conservation) voleka duadua se i-SITE (eratou kila e levu na ka baleta na veivanua voleka) se mo taroga e dua na vakailesilesi ena vanua ko vakaicili tiko kina me baleta na nona i vakasala. O ira na Kiwi (lewe i Niusiladi) era dau vinakata mera veivuke, ka ra na marautaka mera wasea na nodra kila vei iko.\nE sega soti ni dredre na tuvana e dua na taubale lekaleka se taubale ni dua na siga, ka na vukea vakalevu sara mo marautaka na nomu gauna kevaka ko taura e so na gauna mo tuvana kina. E bibi mo nanuma tiko ni ra vuqa na vanua ni gade taleitaki ena tautuba kei Niusiladi era okati mera taudaku ni veikoro lelevu. E so vei ira na taubale oqo era rawa ni taura e vica vata na aua mo draiva kina mai na vanua ni veivuke e so me vaka na vanua ni vagunu benisini ni lori, sitoa lelevu, siteseni ni ovisa, baqe kei na veivanua ni veivuke e so ko namaka mo raica ena tauni se veikoro lelevu. Ni ko sa kila tiko oqo sa na vukei iko ena nomu vakavakarau. Kevaka ko sa nakita tiko mo cakava e dua na taubale lekaleka se taubale ni dua na siga mo taura e dua na gauna mo vakarautaka kina na veika ko na gadreva ka raica vinaka me tiko vei iko na veika ko gadreva ni se bera ni ko biuta na tauni. Ni ko sa yacova na vanua ni taubale ka ko sa biuta na vanua ni kelekele ni motoka ko na sega tale ni sotava e dua na vanua ni veivuke vakavo ga e so na veivale lalai ni vakacegu, na i vakatakilakila e so ni gaunisala ni taubale kei na I tukutuku ena so na vanua.\nNa draki dauveiveisau Ko Niusiladi e dua na yatuyanuyanu ena loma ni dua na waitui levu, ka vuna me dau veisau kina na noda draki ena veisiga ka sega ni tudei me vaka e vuqa na veitiki ni vanua lelevu mai Europe, Esia, Amerika kei Ositerelia. E dau matau sara me laurai na matanisiga ena dua na aua ka qai taubi na uca ka kaukauwa na cagi ena loma ni aua ka tarava – e dau veisau tu ga na draki, ka rawa ni yaco sara vakatotolo na veiveisau oqo. E vuqa sara na noda vanua ena tautuba ka vakavolivoliti keda era volekata na waitui se na veiulunivanua. Mo vakavakarau ki na va na veimataqali draki ena loma ni dua na siga.\nHooker Valley, Canterbury\nManagawhai Cliff walkway, Northland\nKakua ni biuta tiko mai e Sega ni veitaratara rawa E dau malumalumu sara na kaukauwa ni talevoni dua na mawe Na vanua vakavolivoliti keda e ka bibi sara ka da dau vakamareqeta. Ena nomu vakamuria na veivakasala oqo, ko sa na rawa ni veivuke ena kena maroroi tiko ko Niusiladi me dua na vanua rairai vinaka: mo yalovinaka ka mo muria tiko na gaunisala sa makataki tu, mo kauta tani kece na nomu benu, mo vakayagataka ga na valelailai ka ra sa vakarautaki tu, mo biuta na vanua vakavolivoliti keda me vaka ko a kunea (kakua ni kauta e dua na ka), vakamareqeta na veika bula ko sotava ka mo kakua ni vakani ira na manumanu vuka, vakabibi na manumanu doudou ni Yanuyanu ki na Ceva na ‘kea’ ka ni na rawa ni vakaleqa na nodra bula.\nveikauyaki ( ka wili tale ga kina na kaukauwa ni internet) ena vuqa na vanua ena tautuba kei Niusiladi. Mo kakua ni namaka ni na tiko na kaukauwa ni talevoni veikauyaki ena nomu taubale lekaleka se taubale ena dua na siga, ka sa rawa ni tiko ena loma ni dua wale ga na gauna lekaleka. Ena vuqa na vanua, ko na gadreva mo lako ki na tauni voleka duadua mo rawa ni vakayagataka kina na talevoni veikauyaki, ena gadreva mo draiva ena loma ni vica vata na aua ena so na tiki Niusiladi. Mo dau kauta tiko na nomu talevoni ena veigauna kece de ko na gadreva ia mo kakua ni vakanuinui tiko ni na cakacaka vakavinaka ena veigauna kece.\n4/27/2018 11:29:23 AM\nNa Veika Era Gadreva na Kiwi (Lewe i Niusiladi)\nEna kunei iko vakacava na veivuke?\nKevaka ko na taroga e dua na dautaubale e Niusiladi e na tukuna vei iko na veika e gadrevi me na lewe ni nomu kato. Oqo e so na ka ka vakatura na Mountain Safety Council mo kauta. Na veika oqo ena veisau ka vakatau ki na vanua ko na lako kina, na balavu ni gauna ko na lako kina kei na tukutuku ni draki, ia mo vakayagataka qo me i dusidusi walega ka mo qai vakuria: •\tNa i vava kaukauwa vinaka: Na i vava ni taubale e vinaka duadua. Na noda gaunisala ni taubale e ra rawa ni sukusukura sara ka mo tokara na i vava e sogota vinaka na qaqalo ni yavamu, vava kaukauwa ka lomaloma vinaka – na i vava tadola se vakabeleti e sega ni vinaka ena veigaunisala ni taubale e Niusiladi. •\tNa i sulu me na tokari: Na i sulu ka ko rawa ni tokara se luvata ka vakatau ki na i tuvaki draki. Na i sulu ni katakata ka caka mai na fleece, polypropylene se merino era donumaka vinaka na draki suasua e Niusiladi. Kakua ni tokara na nomu siqeleti kei na tarausese mamare (cotton t-shirts kei na jeans) me vaka ni ra na sega ni vukea mo katakata ka mamaca tiko.\nSa ka bibi sara mo wasea vua e dua tale na tamata na nomu tuvatuva ni taubale lekaleka se taubale ena dua na siga. E Niusiladi e sa namaki ni ko na tukuna vua e dua na tamata na cava ko cakava tiko kei na vanua ko lako tiko kina ni se bera na nomu lako. Ena veivuke sara oqori vei iratou na dauniveiqaravi ena gauna ni leqa tubukoso kevaka e yaco e dua na leqa ni ratou sa na kila na vanua ko sa nakita mo taubale kina. Vakayagataka na gaunisala cava ga ko rawa ni vakayagataka mo tukuna kina vua e dua tale na tamata na nomu tuvatuva. Oqo e sa rawa ni email, qiri ena talevoni, se tukutuku ena SMS kivua e dua na i tokani se lewe ni matavuvale. Mo nanuma mo tukutuku tale kivua ni ko sa lesu tale mai. Ena sega beka ni rawa ni vakayagataki na talevoni veikauyaki ena nomu taubale lekaleka se taubale ena dua na siga ka sa ganita mo tukuna vua na nomu i tuvatuva ni se bera ni ko lako.\nEna nomu taubale •\tVakamuria na maka ni gaunisala ni taubale roka ni moli ka tiko ga ena gaunisala\n•\tJakete ni uca: Oqo e ka bibi sara. E vinaka cake kevaka ko na sega ni gadreva ia ena daumaka mo dau kauta tiko e dua de ko na qai gadreva ka wili tale ga kina na gauna ni draki katakata.\n•\tMo vakayagataka na wavu ni ko takosova e dua na uciwai kevaka e tiko e dua\n•\tI sala kei na qaniliga ni katakata: Ko ira na dau taubale e Niusiladi era dau kauta tu ga na veika oqo ka wili tale ga kina na gauna ni katakata. •\tMe rauta e 2 na lita/veimama na qaloni na wai ni gunu: Ko na sega ni kunea na wai vakavo ke ko kunea e dua na uciwai se taubale sivita e dua na vale ni vakacegu, okoya gona mo kauta tiko me rauti iko ena lomani dua na siga taucoko.\n•\tMo vakamuria na i vakasala se tukutuku ena vakatakilakila •\tKo sega ni gadreva na veivakadonui mo taubale ena veigaunisala ni taubale e Niusiladi\n•\tKakana ni siga: Mo kauta tiko e so tale na kakana de ko na via kana tale. •\tNa cina livaliva kei na kato ni veiqaravi vakavuniwai taumada kei na memu wainimate: De ko na sega beka ni vakayagataka na veika oqo, ia era na yaga sara vakalevu kevaka ena yaco e dua na leqa se ko vakaberai. •\tTataqomaki mai na siga: Na kaukauwa ni matanisiga ka vakatokai na UV levels e toka sara e cake e Niusiladi. Sa kena I balebale oqo ni ko na dau gadreva vakalevu na matailoilo ni siga, na waiwai ni tataqomaki ni siga kei na i sala veitalia se draki cava.\nNa veika mo cakava taumada ni se bera ni ko lako ki tautuba e Niusiladi 1. Tuvana na nomu lakolako Vakatataro vei ira era kila na vanua, tuvana na gaunisala ko na muria kei na levu ni gauna ko namaka mo na taura.\nTukuna vua e dua na nomu tuvatuva ka solia tale ga vua e dua na gauna me na vaqara veivuke kina kevaka ko sega ni lesu tale mai.\nNa draki e Niusiladi e sa dau rawa ni veisau vakalevu sara. Mo raica na i tukutuku ni draki ka mo namaka na veiveisau ni draki.\n4. Mo kila na nomu i yalayala Mo bolei iko vakataki iko ena loma ni vakatagedegede ni nomu kaukauwa vakayago kei na nomu kila.\n5. Me rauta vakavinaka na veika ko kauta ka ko na gadreva\n2. Tukuna vua e dua na nomu tuvatuva\nTaura mai na i tukutuku ko gadreva\n3. Mo qarauna vinaka na draki\nMe rauta vinaka na levu ni kakana, i sulu, i yaya ni taubale kei na kakana ni gauna ni leqa tubukoso ke mani yaco e dua na ka. Kauta tiko e dua na ka ni veitaratara e ganita vinaka.\nKUNEA E DUA NA VANUA NI TAUBALE\nTAURA MAI NA TUKUTUKU NI DRAKI\n100% Pure New Zealand www.newzealand.com\nMetService New Zealand www.metservice.com\nNZ Mountain Safety Council www.mountainsafety.org.nz\n4/27/2018 11:29:24 AM\nNZ Day Hiking Brochure: Fijian\nA translated introduction to day hiking in New Zealand. Showing visitors how to prepare for a safe and enjoyable walk in the outdoors.


The Fiji Times Online | Nai Lalakai Online | Veisiko na matanitu ki Natuicake\nVeisiko na matanitu ki Natuicake VILIAME ODRO | Monday, September 11, 2017\nUpdate: 11:19AM SA mai yala toka na noda i talanoa e na macawa sa oti e na gauna sa biu kina ko Oneata me sa gole sobu na waqa ki Lakeba.\nQai kidacake na mataka ni siga Vakarauwai sa kabi yani na waqa ki Lakeba ka wasei rua tale na i lakolako ni matanitu.\nE so e ra lako vata kei na Minisita ni Marama ki na koro ko Yadrana, ka so na i lawalawa e gole vata kei na Minisita ni Qoliqoli ki na koro turaga ko Tubou.\nE a la�ki dolava na nodra vale ni tali ibe na marama ni koro ko Yadrana na Minisita ni Marama, ka veitalanoa vata tiko kei ira na lewe ni vanua mai Tobou na Minisita ni Qoliqoli.\nE a vakayacori na veiqaraqaravi vakavanua vei rau na Minisita e na dui koro e rau dui gole kina, ka vakayacori talega na vakasigalevu kei na gauna ni veitalanoa kei ira na lewe ni vanua.\nSa dua na ka na sautu ni yanuyanu ko Lakeba e na veimataqali i coi ni kakana ka sau levu tu e Suva e ra a kabuwacara ga e na dela ni teveli ni kana me ra vakayagataka na i vakalesilesi era yaco yani e na siga o ya.\nNa gauna ga sa dre kina ko Malolo sa biubiu talega na Iloilovatu mai na yanuyanu ko Lakeba ka vakadodonu sara yani ki Vanuabalavu, me la�ki vakatawani mai na waidroka ka ni sa vaka me maca e na waqa.\nSiga Tabu e wase rua tale na i lakolako vaka matanitu, eso e lako ka la�ki lotu ki Levukana, so e vakatawa tiko ga mai ka la�ki lotu ki na koro ko Sawana, ka ra dui vakasigalevu ga na lewe ni lakolako e na koro ka ra la�ki lotu kina.\nE vakayacori talega mai kea na veitalanoa kei ira na lewe ni vanua.\nNa i ka 21 ni siga e na Moniti sa gole lesu cake tale na i lakolako ni matanitu ki na yanuyanu ko Nayau, ka la�ki wase rua tale e keya.\nE so era lako vata kei na Minisita ni Qoliqoli ki na koro ko Salia, ka keitou lako vata kei na Minisita ni Marama ki na koro ko Liku me la�ki dolavi kina na nodra sitoa na i soqosoqo vakamarama e na koro ko ya.\nKeimami a vakaleleci ga e na velovelo ki na koro e rua oqo, ia, na veinukuvula rairai totoka e na yanuyanu ko Nayau e da sa qoroya na kena rairai totoka.\nNa veinuku keimami la�ki sobu kina e rauta mo na taubaletaka tale e dua veimama na auwa o na qai yaco ki nakoro ko Liku.\nSa dredre dina sara ga ni da la�ki raica na loma ni koro na veivalevale e voleka ni rauta na 50 vakacaca, ia, e levu ga era sa lala tu ka ni ra sa tu kece e Viti Levu na kena i taukei.\nKeimami yaco ga yani veisau, sa vakayacori sara na veiqaraqaravi vakavanua kei na kena i valavala kece, ka vosa ni vakavinavinaka sara na Gone Turaga na Tui Liku o Jope Gaunabalavu.\nOti oya sa qai vosa na marama Minisita ni Marama, Gone kei na Dravudravua o Mereseini Vuniwaqa, ni bera ni qai la�ki dolavi na nodra sitoa na marama.\nNi oti ga na vakasigalevu, sa biubiu tale mai na i lakolako ki na Iloilovatu baleta ni se mati tiko na vanua.\nE ra kaya na i taukei ni koro ni sa uwa na vanua, keimami sa na sega ni rawa ni qai taubale lesu tale e na vuku ni uwa e sa na tara mai na vatu ka sa na sega ni rawa na takoso.\nYakavi ni siga tiko ga koya keimami sa biuta tale mai na yanuyanu ko Nayau ka gole sara yani kina yanuyanu ko Tuvuca.\nNi qai kida mai na rarama e na siga Tusiti na i ka 22 ni siga sa kele ciri toka na Iloilovatu e na yasa ni cakau e Tuvuca, ka keimami vakaleletaki sara yani ki na velovelo ki vanua.\nYaco ga yani ki vanua sa vakayacori sara na veiqaraqaravi vakavanua e na kena i valavala kece ni bera ni qai soli na gauna vua na marama Minisita me dua na nona vosa vei ira na lewe ni vanua.\nOti oya era sa qai qaravi na lewe ni vanua mai vei ira na tabanma ni vakalesilesi ni matanitu ka ra gole tiko yani ka vakayacori talega na veitalanoa kei na vakatataro mai vei ira na lewe ni vanua, ni bera ni qai la�ki vakayagataki na i vakasigalevu totoka ka ra sa vakarautaka tiko mai na lewe ni koro ko Tuvuca.\nNi oti na vakasigalevu, mai vakayacori tale vakalailai na veitalanoa e na nodra valenisoqo ni bera ni lesu tale na i lakolako ki na Iloilovatu.\nNa gauna ga e sa dre kina ko Malolo sa vakanaulu sobu tale na i lakolako vaka matanitu ki na yanuyanu ko Vanuabalavu.\nKeimami qai kele yani e na 10 na kaloko e na bogi levu, ka waraka me kida na rarama ni bera ni qai wase rua tale na i lakolako, e so na i lawalawa era salavata na Minisita ni Marama ki na koro ko Mualevu, ka so na i lawalawa era gole vata na Minisita ni Qoliqoli ki na koro ko Sawana. E vakayacori kina na veitalanoa kei ira na lewe ni vanua e na dredre era sotava tiko, ka veivakauqeti tiko ga na marama Minisita ni Marama vei ira na turaga me ra yalo vinaka sara me ra dau rokovi na marama e na veigauna kece.\nOti na veitalanoa sa qai vakayacori na i vakasigalevu totoka ka vakatitiweli ka ra sa vakarautaka tiko mai na lewe ni vanua ni bera ni qai tataunaki tale na i lakolako vakamatanitu me sa la�ki wawa tale ki na Iloilovatu.\nSa qai biu mai ko Lomaloma na toba vakaloloma e na 7 na kaloko e na yakavi ni siga Vukelulu nai ka 23 ni siga ni vula sa dromu e na i golegole lesu tale mai ki na Koro Turaga o Suva.\nQai rauta na 1 na kaloko e na sigalevu ni siga Lotulevu sa vakabikabitale na waqa na Iloilovatu e na wavu mai Muaiwalu ka keimami sa dui gole sara ga i vale na lewe ni lakolako.\nSa totoka dina na i lakolako vaka matanitu ko ya, ka da raica kina na dredre e ra sotava dina tiko na wekada era vakatawana tiko mai na dela ni yavu.\nSa malo! Ni naica tale beka e na qai butuki kina na Yatu Lau kei na kena vei baravi totoka, e sa na balolo wale tu ga ni vakanananu.


Vakamarautaka na Kalou—Muria na iVakarau ni Bula e Taleitaka na Kalou mo Nona iTokani\nMuria na iVakarau ni Bula e Taleitaka na Kalou\nNa cava mo cakava mo itokani kina ni Kalou?\nO okati vakacava ena vakalelewa i Setani?\nNa itovo cava e sega ni taleitaka o Jiova?\nMe vakacava na nomu ivakarau ni bula me taleitaki iko kina na Kalou?\n1, 2. Tukuna eso e okati ira o Jiova mera nona itokani voleka.\nNA TAMATA vakacava o na digitaka me nomu itokani? Sega ni vakabekataki ni o na vinakata me nomu itokani e dua e tautauvata na nomudrau rai, na ka drau taleitaka, kei na ka drau vakabibitaka. O na taleitaka tale ga e dua e laurai vua na itovo vinaka me vaka na daudina kei na yalovinaka.\n2 Ena veisenitiuri sa oti, e dau digitaka na Kalou eso mera nona itokani voleka. Me kena ivakaraitaki, a kacivi Eparama o Jiova me nona itokani. (Wilika Aisea 41:8; Jemesa 2:23.) A kaya o Jiova me baleti Tevita ni “donu e lomaqu,” ni taleitaka o Jiova na nona itovo. (Cakacaka 13:22) A vakatokai Taniela tale ga o Jiova me “mareqeti vakalevu.”—Taniela 9:23.\n3. Na cava e digitaka kina o Jiova eso mera nona itokani?\n3 Na cava e okati Eparama, Tevita, kei Taniela kina o Jiova me ratou nona itokani voleka? E tukuna vei Eparama: “Ni o vakarorogo ina domoqu.” (Vakatekivu 22:18) O koya gona, e toro voleka o Jiova vei ira era vakayacora ena yalomalumalumu na ka e kerea vei ira. A kaya o koya vei ira na Isireli: “Moni muria na noqu vosa au na qai nomuni Kalou, oni na noqu tamata.” (Jeremaia 7:23) E rawa tale ga mo itokani i Jiova ke o vakarorogo vua!\nE TOTAKI IRA NA NONA ITOKANI O JIOVA\n4, 5. E dau vakaraitaka vakacava o Jiova nona kaukaua vei ira nona tamata?\n4 Vakasamataka mada na yaga ni noda veiwekani kei na Kalou. E vakaraitaka na iVolatabu ni veiraiyaki tu o Jiova me vakadikeva na sala e rawa kina ni “vakaraitaka na nona kaukaua vei ira e taucoko vua na lomadra.” (2 Veigauna 16:9) Cava e dua na sala ena vakaraitaka kina vei iko o Jiova nona kaukaua? Dua na sala e vakamacalataki ena Same 32:8, e tukuni kina: “Au na vakayalomatuataki iko qai vakavulici iko ena sala mo muria. Au na vakasalataki iko niu raici iko tiko e mataqu.”\n5 Na vosa veivakacegui oya e dusia vakamatata ni kauaitaki keda dina o Jiova! Ena vakarautaka vei iko na veidusimaki e yaga, ena taqomaki iko tale ga ni o muria tiko na nona ivakasala. E vinakata na Kalou me vukei iko mo vosota na veika dredre kei na veivakatovolei o sotava. (Wilika Same 55:22.) Koya gona, ni o qaravi Jiova ena lomamu taucoko, o na nuidei me vakataki koya na daunisame ni a kaya: “E dei tu ga e mataqu o Jiova. Ni tu e ligaqu imatau o koya, au na sega vakadua ni yavalati.” (Same 16:8; 63:8) Io, e rawa ni vukei iko o Jiova mo muria na ivakarau ni bula e taleitaka. Ia o kila ni tiko na meca ni Kalou ena sega sara ga ni vinakata mo vakayacora na ka vinaka qori.\nVAKALELEWA I SETANI\n6. Na cava na veibeitaki i Setani me baleti keda na tamata?\n6 E vakamacalataki ena Wase 11 na nona vakalewa na Tevoro o Setani na veiliutaki ni Kalou. E beitaki Jiova o Setani ni daulasulasu. Eda kila tale ga mai na nona veibeitaki ni vaka me tukuna tiko ni sega ni dodonu na ka e cakava na Kalou ena nona sega ni laivi Atama kei Ivi me rau lewa ga vakataki rau na ka e dodonu kei na ka e cala. Ni rau sa ivalavala ca o Atama kei Ivi, sa mai vakasinaiti o vuravura ena nodrau kawa, sa qai vakalewa tale ga o Setani na inaki ni nona qarava na Kalou na tamata yadua. E vaka me tukuna o koya ni nona qaravi Kalou na tamata e sega ni yavutaki ena nona lomana na Kalou. Ke soli vua na gauna me temaki ira kina, ena rawa ni vakamuai ira na tamata kece mera kua ni qarava na Kalou. Nida wilika na italanoa kei Jope, eda na qai raica ni qori na ka a vakabauta o Setani. O cei o Jope, e lai okati vakacava ena vakalelewa i Setani?\n7, 8. (a) Na cava e vakasakiti kina o Jope vei ira era bula ena nona gauna? (b) E vakalewa vakacava o Setani na inaki ni nona qarava na Kalou o Jope?\n7 A bula o Jope ena rauta ni 3,600 na yabaki sa oti. E turaga vinaka o koya, ni kaya o Jiova: “E sega ni dua e vuravura e tautauvata kei koya. E turaga yalododonu ni dau yalodina, e rerevaka tiko ga na Kalou qai sega ni dau goleva na ca.” (Jope 1:8) E taleitaki Jope na Kalou.\n8 E vakalewa o Setani na inaki ni nona qarava na Kalou o Jope. E kaya vei Jiova: “Oni sega ni viribaiti koya moni taqomaki koya kina, na nona vale kei na ka kece e taukena? Oni vakalougatataka na cakacaka ni ligana, sa robota tale ga na vanua na nona manumanu. Ia qo, dodoka mada na ligamuni qai vakarusa na ka kece e taukena, ena vosavakacacataki kemuni dina e matamuni.”—Jope 1:10, 11.\n9. Na cava e cakava o Jiova ena veibeitaki i Setani, ena vuku ni cava?\n9 O koya gona, o Setani e vakalewai Jope ni qarava tiko ga na Kalou me rawaka kina. E kaya tale ga ena dokadoka na Tevoro ni na vakanadakuya na Kalou o Jope ke vakatovolei. Na cava e cakava o Jiova ena veibeitaki i Setani? Me vaka ni vakalewai tiko na inaki e qarava kina na Kalou o Jope, sa mani vakalaiva o Jiova me vakatovolei Jope o Setani. Ena sala qo ena qai vakadinadinataki kina se lomana dina na Kalou o Jope se sega.\nVAKATOVOLEI O JOPE\n10. A vakatovolei vakacava o Jope? Cava e qai cakava?\n10 Mani vakatovolei Jope o Setani ena levu sara na ka. E butakoci eso na manumanu i Jope, eso tale era vakamatei. Era vakamatei tale ga e levu na nona dauveiqaravi. Qo e vakaleqa sara ga na nona bula e veisiga. Sa qai ikuri ga ni nona rarawa na nodratou mate ena covulaca na tini na luvena. E tarai koya na veika vakaloloma qo, ia e “sega ni valavala ca o Jope se beitaka na Kalou ni cakacala.”—Jope 1:22.\n11. (a) Na cava na ikarua ni ka e nanuma o Setani ni na qai soro kina o Jope, na cava e qai cakava o Jiova? (b) Na cava e cakava o Jope ena vuku ni mate e tauvi koya?\n11 E sega ni cegu o Setani. E dina ni sa vosota rawa o Jope na yali ni nona iyau, kei na nodra mate na nona tamata cakacaka, kei ratou na luvena, e nanuma o Setani ni sa na qai soro o Jope ke tauvimate. Mani vakalaiva o Jiova me vakatovolei Jope o Setani ena dua na mate mosi qai vakasisila. Ia e sega ga ni vakamalumalumutaki Jope vakalailai ena nona vakabauta na Kalou. Kena veibasai ni sa qai kaya ga ena yaloqaqa: “Me yacova niu mate, au na sega ni soro ena noqu yalodina!”—Jope 27:5.\nE vakalougatataki o Jope ena vuku ni nona yalodina\n12. E vakaraitaka vakacava o Jope ni lasu wale na vakalelewa nei Setani?\n12 E sega ni kila o Jope ni vakavuna tiko na nona leqa o Setani. E sega ni kila o koya na nona vakalewa o Setani na veiliutaki cecere i Jiova, oya na vuna e nanuma kina ni vakavuna nona leqa na Kalou. (Jope 6:4; 16:11-14) Ia e yalodina tiko ga vei Jiova. Na yalodina i Jope e vakalasui sara ga kina na veibeitaki i Setani ena nona kaya ni qaravi Jiova tiko ga o Jope me rawaka kina!\n13. Na cava e yaco ni yalodina vua na Kalou o Jope?\n13 E vakayagataka sara ga o Jiova na yalodina i Jope me isogo ni gusu i Setani, vakauasivi ni sa rui veibeci na nona vakalelewa. E itokani dina ni Kalou o Jope, e qai vakalougatataki koya tale ga na Kalou ena vuku ni nona yalodina.—Jope 42:12-17.\nO OKATI TALE GA KINA—ENA SALA CAVA?\n14, 15. Na cava eda kaya kina ni nona beitaki Jope o Setani eda okati kece kina na tamata?\n14 Sega ni o Jope duadua ga a vakalewa o Setani nona yalodina vua na Kalou. O okati tale ga kina o iko. E matata na tikina qo nida raica na Vosa Vakaibalebale 27:11, e tukuna kina na Vosa i Jiova: “Mo vuku na luvequ mo vakamarautaka na lomaqu, me dua na vosa meu tauca vua sa beitaki au.” Na volai ni veivosa qo ni oti e vicanadrau na yabaki mai na mate i Jope e vakaraitaka ni o Setani e se beitaka tiko ga na Kalou, se vakalewai ira tale tiko ga na nona tamata. Nida moica noda bula me salavata kei na ka e vinakata na Kalou, eda sa vakalasuya tiko na veibeitaki nei Setani, qo ena marau sara ga kina na Kalou. Na cava o nanuma ena vuku ni tikina qo? Sega li ni ka totoka mo vakaitavi ena vakalasui ni nona veibeitaki na Tevoro, e dina ni na gadrevi kina eso na veisau ena nomu bula?\n15 Nanuma ni a kaya o Setani: “Ena solia na tamata na ka kece e tu vua me bula kina.” (Jope 2:4) Na nona cavuta o Setani “na tamata” e vakaraitaka ni sega ni beitaki Jope wale ga, ia e beitaka na tamata kece. Qo e dua na ka bibi. E vakalewa o Setani na nomu yalodina vua na Kalou. Ena saga na Tevoro mo na talaidredre vua na Kalou o qai soro koso ni tarai iko na leqa. Ena vakayacora vakacava qo?\n16. (a) Na ivadi cava e dau vakayagataka o Setani me vagolei keda meda kua ni qarava na Kalou? (b) E rawa ni vakayagataka vakacava vei iko o Setani na nona ivadi qo?\n16 Me vaka eda sa raica mai ena Wase 10, e vakayagataka o Setani e levu sara na ivadi me vagolei keda tani kina meda kua ni qarava na Kalou. So na gauna e dau sagai keda “me vaka na laione e tagi, e vakasaqara tiko e dua me tiloma.” (1 Pita 5:8) E rawa gona ni vakilai na veivakamuai i Setani nira saqata na noda itokani, wekada, kei na so tale, na noda vulica na iVolatabu kei na noda saga meda bulataka na ka eda vulica. * (Joni 15:19, 20) Ena yasana adua, “o Setani e dau vukici koya tiko ga me agilosi ni rarama.” (2 Korinica 11:14) E rawa ni vakayagataka na Tevoro eso na ivadi qaseqase me vakacalai iko kina, me bacani iko tale ga mo kua ni muria na ivakarau ni bula e vinakata na Kalou. E rawa tale ga ni vakayalolailaitaki iko, se me vakavuna mo nanuma ni o sa rui tawayaga, se sega ni yaga na nomu saga mo cakava na ka e vinakata na Kalou. (Vosa Vakaibalebale 24:10) O koya gona, e dau veiveisau na iwalewale ni veivakacalai i Setani. So na gauna ena vaka “na laione e tagi,” so tale na gauna ena vaka na “agilose ni rarama.” Ia e dua tiko ga na nona ile: E kaya o koya ni o na muduka nomu qarava na Kalou ni o vakatovolei, se o temaki. Na cava o na cakava mo vakalasuya kina na nona ile, mo yalodina tale ga vua na Kalou me vakataki Jope?\nMURIA NA IVAKARO I JIOVA\n17. Na cava e bibi kina meda muria na ivakaro i Jiova?\n17 O rawa ni vakalasuya na veibeitaki nei Setani ena nomu muria na ivakarau ni bula e taleitaka na Kalou. Na cava e okati kina? E sauma na iVolatabu: “Mo lomani Jiova na nomu Kalou ena lomamu taucoko, ena nomu vinaka taucoko, kei na nomu kaukaua taucoko.” (Vakarua 6:5) Ni tubu cake na nomu lomana na Kalou, ena tubu tale ga na nomu gadreva mo cakava na ka e vinakata. E vola na yapositolo o Joni: “Qo na ibalebale ni noda lomana na Kalou, meda muria na nona ivunau.” Ke o lomani Jiova ena lomamu taucoko, o na vakadinata ni “sega ni icolacola bibi na nona ivunau.”—1 Joni 5:3.\n18, 19. (a) Na cava eso na ivakaro i Jiova? (Raica na kato ena tabana e 122.) (b) Eda kila vakacava ni na sega ni namaka vakasivia vei keda na ka o Jiova?\n18 Na cava eso na ivakaro i Jiova? Eso e vauci kina na itovo e dodonu meda cata. Me kena ivakaraitaki, raica na kato ena tabana e 122, ena ulutaga “ Cata na Veika e Cata o Jiova.” Era volai koto e kea eso na itovo e vakacala sara ga na iVolatabu. De dua o na nanuma ni so na itovo era volai e kea era sega ni itovo ca sara. Ia ni o vakasamataka vata kei na kedra veitikinivolatabu, o na rawa ni qai raica ni ka vinaka dina ga meda muria na lawa i Jiova. Na nomu saga mo veisautaka na nomu bula e rawa ni ka dredre duadua mo bau cakava. Ia na nomu moica nomu bula me salavata kei na loma ni Kalou ena vakacegui iko, ena vakamarautaki iko tale ga. (Aisea 48:17, 18) Qo na isausau tale ga o rawa ni sauva. Eda kila vakacava?\n19 E sega ni namaka vakasivia vei keda na ka o Jiova. (Wilika Vakarua 30:11-14.) E kila vinaka cake o koya na ka eda rawata kei na ka eda sega ni rawata. (Same 103:14) Kena ikuri, e rawa ni solia vei keda o Jiova na kaukaua eda gadreva meda talairawarawa kina vua. E vola na yapositolo o Paula: “E dau dina na Kalou ena nona vosa, oya ni na sega ni vakalaiva moni sotava na ka ni veivakatovolei oni na sega ni taqea rawa. Ni oni vakatovolei, ena vakarautaka tale ga na sala moni vosota rawa kina.” (1 Korinica 10:13) Rawa ni vukei iko sara mada ga o Jiova mo vosota ena nona vakarautaka vei iko “na kaukaua e uasivia na kaukaua ni tamata.” (2 Korinica 4:7) E kaya o Paula, e dua a vosota e levu sara na ka dredre: “Au rawata na ka kece ena vuku i koya e vakaukauataki au.”—Filipai 4:13.\nVAKAITOVOTAKI KEDA ENA ITOVO VAKALOU\n20. Na itovo cava i Jiova mo saga mo vakaitovotaka, na cava e bibi kina qo?\n20 Na nomu vakamarautaki Jiova e sega ni yala ga ena nomu cata na veika e cata. E dodonu tale ga mo vinakata na veika e vinakata o koya. (Roma 12:9) Sega beka ni o dau vinakata mera nomu itokani o ira era duavata tale ga kei iko ena nomu rai, veika o dau taleitaka, kei na veika o dau vakabibitaka? E vaka tale ga qo o Jiova. O koya gona, vulica mo dau vinakata na veika e vinakata o Jiova. Eso na veika qo e vakamacalataki ena Same 15, na tikinivolatabu e cavuti kina o ira e okati ira na Kalou mera nona itokani. (Wilika Same 15:1-5.) O ira na itokani i Jiova era vakaraitaka na ka e vakatoka na iVolatabu me “vua ni Yalo Tabu.” Qo era okati kina “na loloma, marau, vakacegu, vosovoso, yalololoma, yalovinaka, vakabauta, yalomalua, lewai koya vinaka.”—Kalatia 5:22, 23.\n21. Na cava ena vakarawarawataka na nomu bulataka na itovo vakalou?\n21 Ena vakarawarawataka na nomu bulataka na itovo vakalou na nomu dau wilika kei na nomu vulica na iVolatabu. Na nomu dau vulica tale ga na veika e vinakata na Kalou ena vukei iko mo moica nomu vakasama me salavata kei na ivakarau ni vakasama ni Kalou. (Aisea 30:20, 21) Na levu ga ni nomu lomani Jiova na levu tale ga ni nomu vinakata mo muria na ivakarau ni bula e taleitaka o koya.\n22. Na cava na yaga ni nomu muria na ivakarau ni bula e taleitaka na Kalou?\n22 Ena vinakati na sasaga meda muria na ivakarau ni bula e vakamarautaki Jiova. E vakatauvatana na iVolatabu na noda veisautaka na noda bula kei na noda luvata tani na isulu makawa meda tokara na isulu vou. (Kolosa 3:9, 10) Ia e vola na daunisame me baleta na ivakaro i Jiova: ‘Ke muri, ena dua na icovi levu.’ (Same 19:11) O na vakadinata tale ga ni o na vakalougatataki vakalevu ke o muria na ivakarau ni bula e taleitaka na Kalou. Ena nomu vakayacora qo, o sa na vakalasuya tiko kina na vosa ni veibeitaki nei Setani, o sa na vakamarautaka tale ga na loma i Jiova!\nCATA NA VEIKA E CATA O JIOVA\nLaba.—Lako Yani 20:13; 21:22, 23.\nVeiyacovi tawadodonu.—Vunau ni Soro 20:10, 13, 15, 16; Roma 1:24, 26, 27, 32; 1 Korinica 6:9, 10.\nVakatevoro.—Vakarua 18:9-13; 1 Korinica 10:21, 22; Kalatia 5:20, 21.\nQaravi matakau.—1 Korinica 10:14.\nMateni.—1 Korinica 5:11.\nButako.—Vunau ni Soro 6:2, 4; Efeso 4:28.\nLasu.—Vosa Vakaibalebale 6:16, 19; Kolosa 3:9; Vakatakila 22:15.\nKocokoco.—1 Korinica 5:11.\niValavala kaukaua.—Same 11:5; Vosa Vakaibalebale 22:24, 25; Malakai 2:16; Kalatia 5:20, 21.\nVosa dukadukali.—Vunau ni Soro 19:16; Efeso 5:4; Kolosa 3:8.\nVakayagataki vakatawadodonu ni dra.—Vakatekivu 9:4; Cakacaka 15:20, 28, 29.\nSega ni qaravi ni vuvale.—1 Timoci 5:8.\nVakaitavi ena ivalu kei na veileti vakapolitiki ni vuravura qo.—Aisea 2:4; Joni 6:15; 17:16.\nVakatavako se vakayagataki ni wainimate gaga.—Marika 15:23; 2 Korinica 7:1.\n^ para. 16 Sega ni kena ibalebale qo ni o ira era saqati iko e vakamuai ira sara tu ga mai o Setani. Ia o Setani na kalou ni vuravura qo, na vuravura tale ga e koto ena qeteqete ni ligana. (2 Korinica 4:4; 1 Joni 5:19) Ena malewa gona vei ira eso na noda moica noda bula me salavata kei na ka e vinakata na Kalou, eso era na tusaqati keda kina.\nO na itokani ni Kalou ke o talairawarawa vua.—Jemesa 2:23.\nE vakalewa o Setani na noda yalodina na tamata kece.—Jope 1:8, 10, 11; 2:4; Vosa Vakaibalebale 27:11.\nMeda cata na itovo kece e sega ni taleitaka na Kalou.—1 Korinica 6:9, 10.\nEda na vakamarautaki Jiova ke da cata na ka e cata, da qai vinakata na veika e vinakata.—Roma 12:9.\nMuria na iVakarau ni Bula e Taleitaka na Kalou (Wase 1)\nMuria na iVakarau ni Bula e Taleitaka na Kalou (Wase 2)\nMuria na iVakarau ni Bula e Taleitaka na Kalou (Wase 3)\niMeli iMeli Muria na iVakarau ni Bula e Taleitaka na Kalou


Lewai na Sipi kei na Me (Maciu 25:31-46) | Bula i Jisu\nLewai Ira na Sipi kei na me o Karisito\nVOSA VAKATAUTAUVATA I JISU ME BALETA NA SIPI KEI NA ME\nSe qai cavuta oti ga o Jisu ena Ulunivanua ni Veiolive na vosa vakatautauvata ni tini na goneyalewa kei na taledi. Qo sa cavuta na iotioti ni ivakatautauvata ni sipi kei na me ni sauma nodratou taro na yapositolo me baleta na ivakatakilakila ni nona tiko kei na icavacava ni veika vakavuravura.\nE tekivu o Jisu ena nona kaya vei ratou: “Ni lako mai na Luve ni tamata ena nona lagilagi kei ira kece na agilosi, ena qai dabe ena nona idabedabe vakaturaga lagilagi.” (Maciu 25:31) E vakamatatataka o Jisu ni baleti koya na vosa vakatautauvata qo, levu na gauna e dau vakatokai koya me “Luve ni tamata.”—Maciu 8:20; 9:6; 20:18, 28.\nEna vakayacori ena gauna cava na vosa vakatautauvata sa cavuti oti? Qori na gauna e “lako mai” kina o Jisu ena “nona lagilagi” kei ira na agilosi me dabe ena “nona idabedabe vakaturaga lagilagi.” Sa tukuna oti ena dua na gauna ni na ‘lako mai ena o na Luve ni tamata ena lewa cecere kei na lagilagi’ kei ira nona agilosi. Ena yaco ninaica qori? “Ni oti ga na gauna ni veivakararawataki.” (Maciu 24:29-31; Marika 13:26, 27; Luke 21:27) Kena ibalebale na vosa vakatautauvata qo ena vakayacori ni lako mai o Jisu ena nona lagilagi ena gauna se bera mai. Na cava ena cakava?\nE kaya o Jisu: “Ni lako mai na Luve ni tamata . . . , era na qai soqoni e matana na veimatanitu kece, ena qai tawasei ira na lewenivanua me vaka ga na nona dau tawasei ira na sipi mai na me na ivakatawa. Ena qai biuti ira na sipi ena ligana imatau kei na me ena ligana imawi.”—Maciu 25:31-33.\nE tukuna o Jisu me baleti ira na sipi era vakadonui: “Ena qai kaya na tui vei ira ena ligana imatau, ‘Ni lako mai, sa vakalougatataki kemuni o Tamaqu moni taukena na matanitu e sa vakarautaki me nomuni mai na ivakatekivu kei vuravura.’” (Maciu 25:34) Na cava e vakadonui ira kina na sipi na Tui?\nE tukuna na Tui: “Niu a viakana, oni vakani au, au viagunu, oni vagunuvi au, au a vulagi, oni kauaitaki au, au luvawale oni vakasulumi au. Au tauvimate oni qaravi au. Au tiko e valeniveivesu oni mai sikovi au.” Nira taroga “na yalododonu” era vaka na sipi se sala cava era caka vinaka kina, e kaya na Tui: “Na ka oni cakava vua e dua vei ira na lalai qo era taciqu, oni sa cakava vei au.” (Maciu 25:35, 36, 40, 46) Era sega ni cakava e lomalagi na veika vinaka qori ni sega e kea na tauvimate se viakana. Kena ibalebale na veika vinaka qo e vakayacori vei ira na taci Karisito e vuravura.\nVakacava o ira na vaka na me ena yasana imawi? E kaya o Jisu: “Ena qai kaya [na Tui] vei ira ena yasana imawi, ‘Ni lako tani vei au, oni na cudruvi ena bukawaqa tawamudu e vakarautaki vua na Tevoro kei ira nona agilosi. Niu a viakana, oni sega ni vakani au, au viagunu, oni sega ni vagunuvi au. Au vulagi, oni sega ni kauaitaki au, luvawale, oni sega ni vakasulumi au, tauvimate au qai tiko e valeniveivesu, oni sega ni mai sikovi au.’” (Maciu 25:41-43) E veiganiti mera totogitaki o ira era vaka na me nira sega ni kauaitaki ira na taci Karisito e vuravura.\nRatou sa qai kila na yapositolo ni lewa ena tau ena gauna ni veilewai se bera mai ena vakilai me tawamudu. E tukuna o Jisu vei ratou: “Ena qai kaya [na Tui] vei ira, ‘Au tukuna vakadodonu vei kemuni, na ka oni sega ni cakava vua e dua vei ira na lalai qo, oni sega ni cakava vei au.’ O ira qo era na muduki vakadua, ia o ira na yalododonu era na bula tawamudu.”—Maciu 25:45, 46.\nE dodonu mera vakasamataka vakabibi na imuri i Jisu na nona sauma nodratou vakatataro na yapositolo, me uqeti ira mera dikeva nodra ivakarau ni rai kei na ivalavala.\nO cei “na Tui” ena vosa vakatautauvata i Jisu ni sipi kei na me? Ena vakayacori ninaica na vosa vakatautauvata qori?\nNa cava ena vakadonui ira kina na sipi o Jisu?\nNa yavu cava era na lewai kina eso mera vaka na me? Na lewa cava ena tau vei ira na sipi kei ira na me ena gauna se bera mai?\nEra tokoni ira vakacava na taci Karisito o ira na lewai mera sipi?\niMeli iMeli Lewai Ira na Sipi kei na me o Karisito\njy wase 114 t. 264-265


WILIKA ENA VOSA Afrikaans Albanian Amharic Armenian Azerbaijani Brazilian Sign Language Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Croatian Czech Danish Dutch English Estonian Finnish French French Sign Language Georgian German Greek Hebrew Hiligaynon Hungarian Iban Indonesian Italian Japanese Kinyarwanda Kirghiz Korean Lithuanian Malagasy Myanmar Norwegian Polish Portuguese (Brazil) Portuguese (Portugal) Romanian Russian Serbian (Cyrillic) Serbian (Roman) Slovak Slovenian Spanish Swahili Swedish Tagalog Thai Turkish Ukrainian Vietnamese vakaViti\n10 SEVITEBA, 2019\nEna ika28 ni Okosita, 2019 dua na ka na bisa ni uca ena yasayasa o Kyushu, e Japani. Qori e vakavuna me luvu na veiuciwai. E laurai ni rawa tale ga ni sisi na qele, ra mani tokitaki kina e sivia na le 800,000 na lewenivanua. E ripotetaka na valenivolavola ni tabana e Japani, nira sa tokitaki e le 82 na dautukutuku. Na itukutuku se qai tauri wale ga qo, e vakacacani e rauta ni 40 nodra vale na tacida, e vakacacani tale ga vakalailai e dua na Vale ni Soqoni.\nE tauyavutaka na valenivolavola ni tabana, e dua na Komiti ni Vakacoko me vukei ira na tacida era vakaleqai. Era sa veivakayaloqaqataki tiko o ira na ivakatawa ni tabacakacaka, qase ni vavakoso kei ira na dautukutuku. Era vakarautaka tale ga na veika era gadreva na tacida, me vaka na kakana kei na isulu. Eda marau ni uqeti ira e levu na loloma mera vukei ira na tacida.—2 Korinica 8:4.


Na Cava na iLoloma Uasivi Duadua?\nNa Vale ni Vakatawa | Nb. 6 2017\nWILIKA ENA VOSA Acholi Afrikaans Albanian Amharic Arabic Armenian Armenian (West) Aukan Aymara Azerbaijani Azerbaijani (Cyrillic) Baoule Bashkir Batak (Karo) Batak (Toba) Biak Bicol Bislama Bulgarian Cambodian Catalan Cebuano Chichewa Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chokwe Chol Chuvash Cibemba Cinyanja Croatian Czech Dangme Danish Digor Drehu Dutch Efik English Estonian Ewe Finnish Fon French Ga Garifuna Georgian German Greek Guarani Gun Haitian Creole Hausa Hebrew Hiligaynon Hindi Hungarian Ibanag Icelandic Igbo Iloko Indonesian Isoko Italian Japanese Javanese Kabiye Kazakh Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisonge Kongo Korean Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lhukonzo Lingala Lithuanian Luganda Lunda Luo Luvale Macedonian Malagasy Malay Malayalam Maltese Mam Mambwe-Lungu Mapudungun Marathi Mauritian Creole Maya Mazatec (Huautla) Mbunda Mongolian Myanmar Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngangela Nias Niuean Norwegian Nyaneka Nzema Oromo Ossetian Otetela Pangasinan Papiamento (Aruba) Papiamento (Curaçao) Persian Polish Ponapean Portuguese (Brazil) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Imbabura) Rarotongan Romanian Runyankore Russian Samoan Sango Saramaccan Sepedi Serbian (Cyrillic) Serbian (Roman) Sesotho (Lesotho) Sesotho (South Africa) Setswana Seychelles Creole Shona Silozi Sinhala Slovak Slovenian Solomon Islands Pidgin Spanish Sranantongo Swahili Swahili (Congo) Swati Swedish Tagalog Tahitian Tamil Tatar Telugu Tetun Dili Thai Tigrinya Tiv Tojolabal Tok Pisin Tongan Tsonga Turkish Twi Tzeltal Tzotzil Ukrainian Umbundu Urhobo Uruund Venda Vietnamese Wallisian Waray-Waray Wayuunaiki Welsh Xhosa Yoruba Zande Zulu vakaViti\nE iloloma uasivi duadua ni Kalou na ivoli, ni na rawati kina na bula tawamudu\nULUTAGA LEVU | NA CAVA NA ILOLOMA VINAKA DUADUA?\nNa Cava na iLoloma Vinaka Duadua?\n“Na iloloma vinaka kece kei na isolisoli uasivi kece e vu mai cake, e solia mai na Tama ni rarama vakalomalagi.” (Jemesa 1:17) E laurai votu ena tikinivolatabu qori na nona lomasoli na Tamada vakalomalagi, na Kalou o Jiova. E levu na ka vinaka e solia vei keda na Kalou, ia na cava nona iloloma uasivi duadua? E saumi qori ena vosa kilai levu i Jisu ena Joni 3:16: “Na levu ni nona lomani vuravura na Kalou e solia kina na Luvena e duabau ga e bulia, mera kua ni rusa kina o ira na vakaraitaka nodra vakabauti koya, mera rawata ga na bula tawamudu.”\nNa nona soli Luvena duabau ga na Kalou e iloloma uasivi duadua me bau soli vei keda. Eda rawa ni sereki kina mai na ivalavala ca, bula vaqase, kei na mate. (Same 51:5; Joni 8:34) Eda na sega ni rawata ga vakataki keda na veisereki qori se mani kaukaua vakacava noda sasaga. A mani vakarautaka na Kalou na sala meda sereki kina ni lomani keda vakalevu. Era rawa ni bula tawamudu na kawatamata talairawarawa ena vuku ni nona soli Luvena duabauga na Kalou me ivoli. Ia na cava sara mada na ivoli? Na cava e vakarautaki kina? Ena yaga vakacava vei keda?\nNa ivoli e rawa ni vakaibalebaletaka na ka e soli me voli lesu kina na ka e yali se sereki kina e dua na bobula. E kaya na iVolatabu ni rau uasivi na vuda o Atama kei Ivi ena gauna rau buli kina. A rawa sara ga ni rau bula tawamudu ena parataisi e vuravura kei ira na nodrau kawa. (Vakatekivu 1:26-28) Ia ka ni rarawa ni rau vakayalia na inuinui qori kei na bula uasivi ni rau digia me rau talaidredre vua na Kalou. Cava tale e qai yaco? E kaya na iVolatabu: “Ena vuku ni dua ga na tamata e curu kina i vuravura na ivalavala ca, kei na mate ena vuku ni ivalavala ca, mani dewa na mate vei ira na tamata kece ga ni sa valavala ca na tamata kece ga.” (Roma 5:12) A vakayalia tale ga na bula uasivi o Atama ena vukudra na nona kawa ni vakadewa vei ira na ivalavala ca kei na mate.\nNi vakarautaki na ivoli, na ka e soli e dodonu me veirauti vinaka kei na ka e voli lesu. A valavala ca o Atama ni nakita me talaidredre vua na Kalou, mani kau laivi vua na bula uasivi. E kaya na iVolatabu ni nona talaidredre e vakabobulataki ira kina nona kawa ina ivalavala ca kei na mate. Ni uasivi tale ga o Jisu, e veiganiti vinaka na nona cabora vakaisoro na nona bula me veisereki. (Roma 5:19; Efeso 1:7) Na nona vakarautaka gona vakayalololoma na Kalou na ivoli e rawa nida marautaka tale kina na inuinui rau vakayalia o Atama kei Ivi. Qori na inuinui ni bula tawamudu ena parataisi e vuravura.—Vakatakila 21:3-5.\nE iloloma uasivi duadua ni Kalou na ivoli ni rawa nida nuitaka kina na bula tawamudu. A vakamacalataki ena ulutaga sa oti eso na ka meda vakasamataka nida vaqara iloloma. E vinaka meda raica se muri vakacava e vica na tikina qori ena vakarautaki ni ivoli, meda kila kina na talei ni “isolisoli uasivi” qo.\nKa eda vinakata. Eda vinakata meda bula tu ga. (Dauvunau 3:11) Eda na sega ni rawata ga vakataki keda qori, ena rawati ga ena ivoli. E kaya na iVolatabu: “Na isau ni ivalavala ca na mate, ia na iloloma ni Kalou na bula tawamudu ena vuku i Karisito Jisu na noda Turaga.”—Roma 6:23.\nGanita vinaka na keda ituvaki. E sega ni rawa ni vakarautaka na tamata na ivoli. E kaya na iVolatabu: “Sa rui talei na ivoli ni nodra bula oya na vuna era na sega tu ga kina ni rawata.” (Same 49:8) Dua na ituvaki vakaloloma eda tu kina. Eda na sereki ga mai na veivakabobulataki ni ivalavala ca kei na mate ena veivuke ni Kalou. E ganita vinaka gona na keda ituvaki na nona vakarautaka na Kalou ‘na ivoli i Karisito Jisu me veisereki.’—Roma 3:23, 24.\nVakarautaki ena gauna veiganiti. E kaya na iVolatabu: “[E] mate na Karisito ena vukuda nida se ivalavala ca tu.” (Roma 5:8) Nona vakarautaka na Kalou na ivoli “nida se ivalavala ca tu” e vakaraitaka na levu ni nona lomani keda. E vakadeitaka tale ga vei keda qori nida na sega ni sotava tu ga na revurevu ni ivalavala ca. E levu na ka totoka eda rawa ni vakanamata kina ena veigauna se bera mai.\nVinaka na inaki. E kaya na iVolatabu me baleta na inaki ni nona soli Luvena na Kalou me ivoli: “E kilai na loloma ni Kalou ena ka e yacovi keda ni tala mai vuravura na Kalou na Luvena e duabau ga e vakatubura, meda vakabulai kina ena vukuna. Na loloma qo e sega ni vakatau ena noda lomana na Kalou, o koya ga e lomani keda.”—1 Joni 4:9, 10.\nO rawa ni vakaraitaka vakacava ni o vakamareqeta na iloloma uasivi duadua? Nanuma tiko ni kaya o Jisu ena Joni 3:16 nira na bula ga o ira “na vakaraitaka nodra vakabauti koya.” E kaya tale ga na iVolatabu ni vakabauta e kena ibalebale noda “vakadeitaka e lomada ni na yaco dina na ka eda nuitaka.” (Iperiu 11:1) E sega ni tu tu ga ena yaco qori, e vinakati na kilaka dodonu. O uqeti gona mo vulica na veika me baleta na Kalou o Jiova, e solia mai na “isolisoli uasivi” qo. Mo vulica tale ga na ka mo cakava mo marautaka kina na bula tawamudu e rawa ga ena vuku ni ivoli i Jisu.\nO rawa ni vulica qori ena ivakamacala vakaivolatabu ena www.jw.org. Era na marau tale ga na iVakadinadina i Jiova mera vukei iko. Ni o vulica qai vakila na yaga ni iloloma uasivi duadua qo, o na kaya tale ga: “Me vakavinavinakataki na Kalou ena vuku i Jisu Karisito na noda Turaga!”—Roma 7:25.\nNa Cava a Mate Kina o Jisu?\nE raica vakabibi na iVolatabu na mate i Jisu. Vakacava, e tiko na inaki ni nona mate?\niMeli iMeli Na Cava na iLoloma Vinaka Duadua?\nULUTAGA LEVU “Na iLoloma Vinaka Duadua me Bau Soli Vei Au”\nULUTAGA LEVU Ka me Vakasamataki ni Vaqarai na iLoloma Vinaka Duadua\nULUTAGA LEVU Na Cava na iLoloma Vinaka Duadua?\nNa iRairai Dina kei Jisu\nNa Rai Donu me Baleta na Noda Cala\nVuna e Levu Kina na Vakadewa ni iVolatabu\nE Dodonu Mera Solevutaka na Kirisimasi na Lotu vaKarisito?\nCava Era Sega ni Solevutaka Kina na Kirisimasi na iVakadinadina i Jiova?\nText Sala me download kina na ka e tabaki NA VALE NI VAKATAWA Na Cava na iLoloma Vinaka Duadua?\niMeli iMeli NA VALE NI VAKATAWA Na Cava na iLoloma Vinaka Duadua?\nNA VALE NI VAKATAWA Na Cava na iLoloma Vinaka Duadua?\nE Rawa Vakacava ni “Kedra iVoli e le Levu” na iSoro i Jisu?\nO Cei o Jisu Karisito?


The Fiji Times » Levu e na keba era tokoni Bainimarama\nLevu e na keba era tokoni Bainimarama\n29 September, 2014, 8:43 am\nUpdate: 8:43AM E LAURAI ni lewe levu na lewe ni mataivalu era taleitaki sara tiko na veiliutaki nei Voreqe Bainimarama, na i liuliu ni soqosoqo vakapolitiki na Fiji First e na kena vakacagau tiko na wiliki ni digidigi vakabibi e na veivanua ka a vakayacori taumada kina na veidigidigi.\nEna RFMF Echo Coy mai Lautoka, e rawata o Bainimarama e 45 na digidigi mai na lewe 74 era veidigidigi ka 19 na digidigi e gole vei Joeli Cawaki.\nEna vanua ni veidigidigi mai na RFMF Delta Coy e Nadi, mai na 57 na digidigi e vakayacori, e 37 na digidigi e gole vei Bainimarama, 13 vei Samuela Vunivalu, kei na tolu vei Ruveni Nadalo.\nIa, e na vale ni mataivalu mai Labasa e na 56 na digidigi e 23 e gole vei Bainimarama, 28 vei Inia Seruiratu ka 2 na digidigi e gole vei Timoci Natuva.\nEna bareki ni mataivalu e Delainabua e na tolu na vanua ni digidigi e levu e gole vei Bainimarama oya mai na 266 na digidigi e vakayacori e rauta ni 229 e gole vua nai liuliu ni Fiji First- 220 mai na 279 e na QEB A (na vanua ni veidigidigi naba 239-701) kei na 375 na digidigi mai na 452 na digidigi e vakayacori e na QEB B (vanua ni veidigidigi naba 239-801).\nIa, e na QEB A (veidigidigi naba 239-702), e karua ni ni wiliwili levu duadua e gole vei Timoci Natuva kei Netani Rika, kei Ro Teimumu Kepa, Pio Tikoduadua, Inia Seruiratu e ratou ya ono na digidigi. Ena QEB A (vanua ni veidigidigi naba 239-701) e a karua e na i wiliwili ni digidigi e gole vua ko Seruiratu ka va na digidigi e gole vei Ro Teimumu Kepa.\nEna FTG A (vanua ni veidigidigi naba 239-901, mai Nasinu e rauta ni 162 na digidigi e vakayacori ka 107 e gole vei Bainimarama ka 17 e gole vei Ro Teimumu Kepa. Ena FTG B (vanua ni veidigidigi naba 240-001) e vakayacori rawa e 171 na digidigi ka 119 e ra digitaki Bainimarama kei na 20 na digidigi e gole vua na Marama Rokotui Dreketi, Ro Teimumu Kepa.